ΕΛΛΑΔΑ ΕΧΕΙΣ ΤΑΛΕΝΤΟ 7/5/2022: Η ώρα του Μεγάλου Τελικού έφτασε! Λάβετε θέσεις για ένα μοναδικό θέαμα! – primetime.gr\nΕΛΛΑΔΑ ΕΧΕΙΣ ΤΑΛΕΝΤΟ 7/5/2022: Η ώρα του Μεγάλου Τελικού έφτασε! Λάβετε θέσεις για ένα μοναδικό θέαμα!\nΑΝΤΕΝΝΑ – Το «Ελλάδα Έχεις Ταλέντο», το Σάββατο 7 Μαΐου στις 20:00, υποδέχεται τους 12 εντυπωσιακούς φιναλίστ που, μέσα από μία εντυπωσιακή διαδρομή, κατάφεραν να πάρουν το πολυπόθητο εισιτήριο για τον Μεγάλο Τελικό. Εκεί, θα ανεβάσουν στη σκηνή του σόου ένα τελευταίο act, με σκοπό να αποδείξουν στο τηλεοπτικό κοινό ότι αξίζουν να κερδίσουν το μεγάλο έπαθλο των 50.000 ευρώ.\nΤο Σάββατο 7 Μαΐου στις 20.00, στον Μεγάλο Τελικό, θα αφεθούμε στη μαγεία και το ταλέντο των: Kings Don’t Care, Christian Wedoy & Melanie Simic, Ευφραιμίας Χαλιλοπούλου, Δημήτρη Τσίγγου, Κωνσταντίνου Τσαμαδού, Kseniia Kochenkova, First Bollywood Dance Academy Greece, Gennady Papizh, Μαριλένης Κουντούρη & Αλέξανδρου Παπανδρέου, SKT Street Workout, Les Felines και Body control crew.


Ίλιγγος, ζάλη και αστάθεια – Οι αιτίες που το προκαλούν\nΠώς Εκδηλώνεται Αν και αποτελούν διαφορετικές παθήσεις, ωστόσο σε αρκετές περιπτώσεις ο ίλιγγος εκδηλώνεται ή συνοδεύεται από ζάλη. Αυτό συμβαίνει όταν, για παράδειγμα, ελαττώνεται προοδευτικά ο νυσταγμός, οπότε παύει το αίσθημα κίνησης και ο ασθενής νιώθει ζάλη ή όταν ο ίλιγγος ξεκινήσει από την αρχή με μικρή ένταση, οπότε εκδηλώνεται μόνο με ζάλη. Ανάλογα με την αιτία που τον προκαλεί, ο ίλιγγος συνοδεύεται από αίσθημα ναυτίας εμετό, εφίδρωση, αίσθημα φόβου Που οφείλεται Αν και συνήθως, τα αίτια είναι «αθώα», η ζάλη και ο ίλιγγος μπορεί να οφείλονται σε οργανικές παθήσεις, π.χ. νοσήματα του λαβυρίνθου (αιθουσαίο σύστημα), άλλες παθήσεις του αυτιού, παθήσεις του καρδιαγγειακού ή κεντρικού νευρικού συστήματος, αιματολογικά ή νοσήματα του μεταβολισμού (π.χ. διαβήτης). Επιπλέον, μπορεί να οφείλεται σε ψυχικά αίτια, στη δράση κάποιων φαρμάκων ή στη χρήση αλκοόλ, καθώς και σε αυχενικό σύνδρομο, που είναι από τις συνηθέστερες αιτίες εμφάνισης αυτών των συμπτωμάτων.\nΨυχογενείς διαταραχές. Ο απεικονιστικός έλεγχος (αξονική/μαγνητική τομογραφία) χρειάζεται σπανίως και μόνο όταν το συστήσει ο ειδικός γιατρός. Σκλήρυνση κατά πλάκας. Είναι προοδευτική εκφυλιστική πάθηση του κεντρικού νευρικού συστήματος. Σε αρκετές περιπτώσεις τα αρχικά συμπτώματα είναι βουητά στα αυτιά, διαταραχές ισορροπίας-αστάθεια και ελάττωση της κατανόησης της ομιλίας σε θόρυβο. Ο λεπτομερής έλεγχος είναι ανάλογος της διερεύνησης του ακουστικού νευρινώματος.\nΔιάγνωσηΣε κάθε περίπτωση ιλίγγου απαιτείται λεπτομερές ιστορικό και κλινική εξέταση. Το ιστορικό μπορεί να αποτελεί και το 50% της διάγνωσης. Η κλινική εξέταση περιλαμβάνει τη στάση και κίνηση του ασθενούς με συγκεκριμένες δοκιμασίες και την πλήρη ωτορινολαρυγγολογική εξέταση.\nΠώς αντιμετωπίζεται Η αντιμετώπιση της πάθησης εξαρτάται από τα αίτια:\n- Αν οφείλεται σε επεισόδια υπότασης, καρδιαγγειακά ή προβλήματα του νευρικού συστήματος, αυτά αντιμετωπίζονται με την κατάλληλη φαρμακευτική αγωγή και– αν χρειαστεί- με επεμβατική θεραπεία (by pass).\nΦαρμακευτική αγωγή: σε περιπτώσεις οξείας κρίσης ανακουφίζει από τα συμπτώματα, ενώ ειδικά φάρμακα αποκαθιστούν τη βλάβη στο αιθουσαίο σύστημα.Συντηρητικά μέσα: ειδικές ασκήσεις, φυσικοθεραπεία, χειροπρακτική, εναλλακτικές θεραπείες (βελονισμός), ψυχολογική υποστήριξη.Χειρουργική θεραπεία: ενδείκνυται σε ειδικές περιπτώσεις (συρίγγιο του λαβυρίνθου, νευρίνωμα αιθουσαίου νεύρου κ.τ.λ.).\n1. Σταματήσετε να καπνίζετε,2. Μην πίνετε αλκοόλ,3. Ελαττώστε το αλάτι,4. Μην τρώτε αλόγιστα,5. Μην κουράζεστε υπερβολικά,6. Το άγχος επιδεινώνει τον ίλιγγο,7. Μην κάνετε απότομες κινήσεις του κεφαλιού,8. Μην σηκώνεστε απότομα από το κρεβάτι.\nΜεγάλο ποσοστό ασθενών που συναντούμε με ίλιγγο μεγάλης διάρκειας, δεν βελτιώνονται με την φαρμακευτική αγωγή, αλλά παρουσιάζουν βελτίωση με τις ασκήσεις αιθουσαίας αντιρρόπησης που συστήνουμε.Οι ασκήσεις αυτές πρέπει να αρχίζουν όσο το δυνατόν πιο σύντομα, ακόμα και όσο είσαστε ακόμα στο κρεβάτι. Γίνονται τρεις τουλάχιστον φορές την ημέρα και δεν πρέπει να διαρκούν περισσότερο από 5 λεπτά όλες μαζί. Πρέπει να εκτελούνται κατά ομάδες (Α ή Β ή Γ ή Δ), ανάλογα με τη φάση της ανάρρωσης σας.\nΘΑΥΜΑ στην Κύπρο, η κυρία Νίκη νίκησε τον καρκίνο με την βοήθεια των Αγίων (ΒΙΝΤΕΟ)\nΜέγα θαύμα επιθετικού μεταστατικού καρκίνου με ελάχιστο προσδόκιμο ζωής στην κ. Νίκη Γαβριηλίδου από τη Δευτερά όταν ο Γέροντας Νεκτάριος την σταύρωσε […]\nΠΡΟΣΟΧΗ με τα αντισηπτικά, ειδικά το καλοκαίρι – Ο ρόλος της αλκοόλης στην ανάφλεξη!\nnazoreos 4 Ιουνίου 2021\nΈχετε κίτρινες πλάκες στα βλέφαρα; Αυτό φταίει…


Geographe - Ξενοδοχεία\nGeographe: Αναζήτηση ξενοδοχείων\nΔείτε ξενοδοχεία για Geographe στο χάρτη\nGeographe: Εξερευνήστε την πόλη\nΌ,τι και αν σας αρέσει, αυτός ο προορισμός (Geographe) έχει κάτι για όλους. Οι επισκέπτες θα βρουν πολλά πράγματα στην περιοχή (Geographe), για να δουν, καθώς και δημοφιλή αξιοθέατα, όπως: Μουσείο Busselton Museum και Προβλήτα Μπάσελτον. Μη χάσετε την ευκαιρία να δείτε αξιοθέατα στη γύρω περιοχή, όπως: Κέντρο Επισκεπτών Busselton Visitor Centre και Ιστορική Οικία Wonnerup House.\nGeographe: Πού να μείνετε\nΕίτε ο σκοπός του ταξιδιού σας είναι επαγγελματικός, είτε είναι η διασκέδαση, ο προορισμός αυτός (Geographe) διαθέτει επιλογές για όλους τους επισκέπτες. Υπάρχουν 2 ξενοδοχεία στην περιοχή (Geographe) και μπορείτε να βρείτε έως και 51 προσφορές δωματίων στη Hotels.com, ορισμένες εκ των οποίων με έκπτωση έως και 30%. Οι τιμές δωματίων μας ξεκινούν από 20 USD τη νύχτα και παρακάτω θα βρείτε τον αριθμό των ξενοδοχείων με βάση την αξιολόγηση με αστέρια σε Geographe, καθώς και στη γύρω περιοχή:\n• 5 Ξενοδοχεία 2 αστέρων από 80 EUR την ημέρα\nGeographe: Τι να δείτε στη γύρω περιοχή\n• Μουσείο Busselton Museum (3,5 χλμ. από το κέντρο της πόλης)\n• Προβλήτα Μπάσελτον (3,7 χλμ. από το κέντρο της πόλης)\n• Κέντρο Επισκεπτών Busselton Visitor Centre (3,7 χλμ. από το κέντρο της πόλης)\n• Ιστορική Οικία Wonnerup House (4,3 χλμ. από το κέντρο της πόλης)\n• Υποβρύχιο Παρατηρητήριο της Προβλήτας Μπάσελτον (4,3 χλμ. από το κέντρο της πόλης)\nGeographe: Πότε να πάτε


Ανεξάρτητα και Κυρίαρχα κράτη. Υπάρχουν; - eΚύπρος News\nΑνεξάρτητα και Κυρίαρχα κράτη. Υπάρχουν;\nΚυριακή, 07 Οκτωβρίου 2018 11:29\nΔικαιολογημένα το πολιτικό μας σύστημα αρπάχτηκε από την περίφημη φράση του Γ.Γ. του ΟΗΕ κ. Αντόνιο Γκουτέρες για την ανάγκη η Κύπρος να γίνει «κανονικό κράτος». Την αξιοποιεί και την προωθεί γιατί η Κύπρος είναι οτιδήποτε άλλο εκτός από κανονικό κράτος. Έστω και αν είναι ισότιμο μέλος του ΟΗΕ, της Ευρωπαϊκής Ένωσης και της Ευρωζώνης. Γιατί δεν είναι κανονικό κράτος; Απλά. Διότι το 37% του εδάφους μας βρίσκεται υπο κατοχή, με όλα όσα αυτό συνεπάγεται και άλλα γνωστά όπως οι αγγλικές βάσεις.\nΨάχνοντας αυτήν την κανονικότητα πασίδηλα οφείλεις να διασφαλίσεις πρώτα απ΄ όλα την Ανεξαρτησία, Κυριαρχία, Εδαφική Ακεραιότητα και την Ασφάλεια ενός Κράτους. Κατά δεύτερον την κανονική (ομαλή) λειτουργικότητα του Κράτους και την οικονομική ανεξαρτησία του, κατ΄ ελάχιστον στο βαθμό που να μπορεί να αποφασίζει τα του οίκου του κλπ. Σήμερα κατά τη γνώμη μου τίθεται πραγματικά το ερώτημα, κατά πόσον υπάρχουν Ανεξάρτητα και Κυρίαρχα Κράτη.\nΔεν νομίζω να αμφισβητεί οποιοσδήποτε ότι σειρά κρατών στην Αφρική και την Ασία είναι πλήρως εξαρτημένα από τρίτα κράτη, διεθνείς οργανισμούς ή υπερεθνικά μονοπώλια κολοσσούς, τόσον οικονομικά όσον και σε θέματα ασφάλειας. Κράτη που μαστίζονται από αρρώστιες, πείνα, ελλιπείς δομές, φτώχια πρωτοφανή, ασύλληπτου μεγέθους κοινωνικά προβλήματα όλων των ειδών - από ανεργία έως εγκληματικότητα, εμφύλιες συγκρούσεις και άλλα. Πολλά από αυτά είναι προϊόν ακριβώς της εξάρτησης από εξωγενείς παράγοντες που ουσιαστικά λειτουργούν ως νέα ιδιότυπη αποικιοκρατία.\nΠέραν από αυτά τα κράτη ας εξετάσουμε και ορισμένα άλλα. Ας πάρουμε ως παράδειγμα μια μεγάλη ομάδα κρατών, τα Αραβικά. Ας επικεντρωθούμε σε τρείς ομάδες αραβικών κρατών. Υπάρχουν τα κράτη που είχαν περίπου διαλυθεί λόγω εισβολής ξένων στρατιωτικών δυνάμεων. Όπως π.χ. η Λιβύη, το Ιράκ, η Υεμένη. Τρία κράτη που είναι απόλυτα εξαρτημένα από τρίτους εξωγενείς παράγοντες, και τα οποία στο εσωτερικό τους βασανίζονται από απειράριθμα προβλήματα όλων των ειδών.\nΥπάρχουν και εκείνα τα αραβικά κράτη τα οποία βρίσκονται σε μια μέση κατάσταση, όπως π.χ. Μαρόκο, Αλγερία, Τυνησία αλλά και που αυτά οικονομικά εξαρτώνται από τα έξω (Δύση ή άλλα αραβικά κράτη) και στο εσωτερικό τους βιώνουν ποικιλόμορφα προβλήματα τα οποία σε ένα σοβαρό βαθμό υποκινήθηκαν ή υποκινούνται απ΄ έξω. Ας θυμηθούμε μόνο τη διαβόητη άνοιξη των αραβικών χωρών, που οργάνωσε και ενορχήστρωσε η Δύση και η οποία κατέληξε σε χειμώνα!\nΚαι είναι -τέλος- και εκείνη η ομάδα κρατών, οι οποίες θεωρούνται ισχυρές, όπως οι χώρες του Κόλπου. Και αυτές όμως για διαφορετικούς λόγους δεν είναι πραγματικά κυρίαρχες και ανεξάρτητες. Θυμηθείτε μόνο τι έπαθε το Κατάρ από τα γειτονικά του Αραβικά Κράτη. Βέβαια πέραν τούτου η ισχύς και η ευρωστία τους είναι σχεδόν πλήρως βασισμένες στη σχέση εξάρτησης που έχουν με τη Δύση. Και για τα θέματα ασφάλειας, αλλά και για τα θέματα οικονομίας. Ίσως η μόνη αραβική χώρα αυτή τη στιγμή αλλά και διαχρονικά που μπορεί να θεωρείται ότι στέκει στα πόδια της είναι η Αίγυπτος. Αλλά και αυτή πέρασε κατά καιρούς από χίλια μύρια κύματα περιλαμβανομένου ακρωτηριασμού της εδαφικής της ακεραιότητας, τσουνάμια του τύπου αδελφών Μουσουλμάνων και άλλα.\nΜήπως, όμως, αυτή η εικόνα που πιο πάνω περιέγραψα αφορά μόνο τα Αραβικά Κράτη; Τι γίνεται άραγε στην ίδια την γηραιά ήπειρο; Τα πλείστα κράτη της Ευρώπης είναι μέλη είτε του ΝΑΤΟ είτε της Ευρωπαϊκής Ένωσης, είτε και των δύο. Τι συνεπάγεται αυτή η συμμετοχή; Συνεπάγεται διάφορα. Άλλα θετικά και άλλα αρνητικά ανάλογα με την περίπτωση και την οπτική γωνία που τα βλέπει κάποιος. ‘Ενα όμως είναι δεδομένο: ότι η συμμετοχή στους οργανισμούς αυτούς συνεπάγεται απώλεια Κυριαρχίας και Ανεξαρτησίας. Για ορισμένα θέματα εξ’ ορισμού. Γιατί αυτό είναι προϋπόθεση της συμμετοχής ενός Κράτους στον ένα ή στον άλλο Οργανισμό.\nΕίναι πολλά τα θέματα στα οποία τα κράτη μέλη παραχωρούν κυριαρχία και ανεξαρτησία. Τα κύρια όμως είναι κατά τη γνώμη μου δύο: Η Ασφάλεια και η Οικονομία. Η Ασφάλεια εφ΄ όσον είσαι Κράτος μέλος του ΝΑΤΟ υπόκειται στον Οργανισμό. Το παράδοξο εδώ είναι ότι το ΝΑΤΟ δεσμεύεται να υπερασπιστεί ένα κράτος μέλος έναντι τρίτων αλλά όχι του ενός, έναντι του άλλου. Κακή ώρα Ελλάδα – Τουρκία. Και φυσικά όταν λέμε ΝΑΤΟ σε τελευταία ανάλυση σημαίνει ΗΠΑ. Αν ένα Κράτος από την άλλη δεν είναι μέλος του ΝΑΤΟ αλλά είναι μέλος της Ευρωπαϊκής Ένωσης δεσμεύεται περίπου με όσα και ένα Κράτος μέλος, δεδομένου ότι την Άμυνα και Ασφάλεια της Ευρωπαϊκής Ένωσης διαχειρίζεται με την συναίνεση της Ευρωπαϊκής ΄Ένωσης το ΝΑΤΟ.\nΣτο τομέα της Οικονομίας αν είναι ένα Κράτος, μέλος της Ευρωπαϊκής Ένωσης, τότε εφαρμόζει υποχρεωτικά τις πολιτικές που αποφασίζονται κεντρικά σε ποσοστό περίπου 85% και άνω. Αν πάλιν δεν είσαι μέλος της Ευρωπαϊκής Ένωσης τότε έχεις να κάνεις με το Διεθνές Νομισματικό Ταμείο και την Παγκόσμια Τράπεζα. Εμείς εδώ στην Κύπρο βρεθήκαμε, κατ΄ εξαίρεση, να κάνουμε παρέα και με τους τρείς αυτούς θεσμούς, οι οποίοι στα πλαίσια της Διεθνούς και Ευρωπαϊκής αλληλεγγύης μας έκαναν, μόνο εμάς, ένα συγυρισμένο κούρεμα! Και το έκαναν λένε σήμερα για να σταματήσουν τη ρωσική ροή «μαύρου χρήματος» έστω και αν το ίδιο «μαύρο χρήμα» ρέει άφθονο στη Βρετανία, το Λουξεμβούργο και αλλού.\nΠέραν βέβαια από τους θεσμούς στους οποίους έχω αναφερθεί αρκετά κράτη της Ευρώπης, ιδιαίτερα της Ανατολικής, εξαρτώνται οικονομικά είτε από τεράστια υπερεθνικά μονοπώλια, είτε από ξεχωριστά Κράτη μέλη της Ευρωπαϊκής Ένωσης όπως π.χ. τη Γερμανία.


Umami, La Grande-Motte - Κριτικές εστιατορίων - TripAdvisor\nLa Grande-Motte: Όλα τα εστιατόρια Umami: Εστιατόρια στην περιοχή\nLa Grande-Motte: Όλες οι δραστηριότητες Δραστηριότητες κοντά σε: Umami\nΕυρώπη Γαλλία Occitanie Herault La Grande-Motte Εστιατόρια σε La Grande-Motte Umami\nΝο 9 από 145 στην κατηγορία Εστιατόρια για: La Grande-Motte €€ - €€€\nΙαπωνική, Σούσι Esplanade Maurice Justin | Le Forum, 34280 La Grande-Motte, Γαλλία+33 4 67 60 20 76Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 319 κριτικέςΕξαιρετικό61%Πολύ καλό27%Μέτριο7%Ανεπαρκές3%Πολύ κακό2%Τώρα είναι κλειστόΔευ - Τρι19:00 - 22:00Τετ - Κυρ12:00 - 22:00Αναλυτικό ωράριο ΚΟΥΖΙΝΕΣ Ιαπωνική, Σούσι ΤΙΜΗ €€ - €€€ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ Esplanade Maurice Justin | Le Forum, 34280 La Grande-Motte, ΓαλλίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι καλό για βραδινό γεύμα;Ναι Όχι Άγνωστο Αυτό το εστιατόριο είναι καλό για μεσημεριανό γεύμα;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Μπορεί ένας χορτοφάγος βίγκαν να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο σερβίρει κουζίνα κοσέρ; Ναι Όχι Άγνωστο Αυτό το εστιατόριο προσφέρει καρεκλάκια για νήπια;Ναι Όχι Άγνωστο Αυτό το εστιατόριο είναι καλό για ειδυλλιακή θέα;Ναι Όχι Άγνωστο Αυτό το εστιατόριο διαθέτει πάρκινγκ;Ναι Όχι Άγνωστο Αυτό το εστιατόριο διαθέτει τραπέζια;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γράψτε μια κριτικήΚριτικές (319)Βαθμολογία ταξιδιωτών Εξαιρετικό3Πολύ καλό1Μέτριο0Ανεπαρκές0Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (4)Γαλλικά (301)Αγγλικά (10)Περισσότερες γλώσσες Γλώσσα Ελληνικά (4)Γαλλικά (301)Αγγλικά (10)Ολλανδικά (3)Γερμανικά (2)Νορβηγικά (2)Σουηδικά (1)Δείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAmonchakaiΚάντιθ, Ισπανία54Η κριτική γράφτηκε 11 Σεπτεμβρίου 2016 μέσω κινητής συσκευής Άριστο φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιThierry VPully, Ελβετία132Η κριτική γράφτηκε 17 Αυγούστου 2015 μέσω κινητής συσκευής Το Ιαπωνικό στην πόληΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιdolphin2508london6445Η κριτική γράφτηκε 13 Αυγούστου 2015 μέσω κινητής συσκευής ΘαυμάσιοΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιHastingsBandaUK138125Η κριτική γράφτηκε 13 Αυγούστου 2013 Εξαιρετική σούσι σ' ένα συνηθισμένο τοποθεσίαΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Στην περιοχή Κοντινά εστιατόριαLa Suite99 κριτικές 0,05 χλμ μακριά Smuty87 κριτικές 0,19 χλμ μακριά Majestic Orchid100 κριτικές 0,21 χλμ μακριά Κοντινά αξιοθέαταOffice de Tourisme de la Grande Motte141 κριτικές 0,33 χλμ μακριά Casino Pasino La Grande Motte146 κριτικές 0,81 χλμ μακριά Plage du Centre Ville - Point Zéro80 κριτικές 0,09 χλμ μακριά Espace Grand Bleu53 κριτικές 1,18 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Umami και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Επαλήθευση: Οδηγίες δημοσίευσηςΥποβολή\nEsplanade Maurice Justin | Le Forum, 34280 La Grande-Motte, Γαλλία Τοποθεσία:


World of Difference: Θέλετε να αλλάξετε τον κόσμο με τη δύναμη της τεχνολογίας; | LiFO\n8.10.2020 | 10:52\nΠρώτα όμως πρέπει να κάνετε το τεστ των 60'':\nΕίστε ηλικίας 18 έως 35 ετών και κάτοικος Ελλάδας;\nΑν η απάντηση είναι ΝΑΙ, προχωρήστε στην επόμενη ερώτηση. Αν η απάντηση είναι ΟΧΙ, σκεφτείτε αν μπορείτε να το προτείνετε σε κάποια ή κάποιον που πληροί τα κριτήρια.\nΖείτε για τις νέες τεχνολογίες και τα social media και ξέρετε πώς να τα χρησιμοποιείτε με τον καλύτερο τρόπο;\nΑν η απάντηση είναι ΝΑΙ, προχωρήστε στην επόμενη ερώτηση. Αν η απάντηση είναι ΟΧΙ, βρείτε μια φίλη ή έναν φίλο να το προτείνετε. Όλοι έχουμε κάποιο φίλο «γκουρού» της τεχνολογίας.\nΠιστεύετε ότι η τεχνολογία μπορεί να αλλάξει τον κόσμο;\nΑν η απάντηση είναι ΝΑΙ, προχωρήστε στην επόμενη ερώτηση. Αν η απάντηση είναι ΟΧΙ, συνεχίστε να αναζητάτε φίλους για να τους προτείνετε να λάβουν μέρος.\nΣας απασχολούν θέματα όπως κοινωνική ισοτιμία, προσβασιμότητα, ενσωμάτωση, εξάλειψη στερεοτύπων και αποκλεισμών, εθελοντισμός, βιώσιμη ανάπτυξη;\nΑν η απάντηση είναι ΝΑΙ, προχωρήστε στην επόμενη ερώτηση. Αν η απάντηση είναι ΟΧΙ, σας συμβουλεύουμε να αναθεωρήσετε, και βέβαια να συνεχίσετε να σκέφτεστε σε ποιους φίλους θα το προτείνετε.\nΘα θέλατε να γίνετε μέλος μιας ομάδας που θα κάνει τη διαφορά στην κοινωνία με τη δύναμη της τεχνολογίας;\nΑν η απάντηση είναι ΟΧΙ, ξέρετε τι πρέπει να κάνετε. Ευχαριστούμε για το χρόνο σας.\nΑν η απάντηση είναι ΝΑΙ, τότε ίσως να γίνετε ένας από τους 10 φετινούς νικητές του προγράμματος World of Difference.\nΤα 60'' που ενδέχεται να αλλάξουν τη ζωή σας.\nΤο Ίδρυμα Vodafone για 11η χρονιά αναζητά τους 10 νέους που θέλουν να αλλάξουν την κοινωνία μας προς το καλύτερο. Αφού απαντήσατε θετικά σε όλες τις παραπάνω ερωτήσεις ήρθε η ώρα να μάθετε τι είναι αυτό το πρόγραμμα και πώς μπορεί να αλλάξει τη ζωή σας.\nΤο World of Difference είναι ένα πρόγραμμα που υλοποιεί το Ίδρυμα Vodafone για 11η συνεχή χρόνια, προσφέροντας σε 10 νέους που έχουν πάθος για την τεχνολογία, τη δυνατότητα να εργαστούν για έξι μήνες στον Μη Κερδοσκοπικό Οργανισμό της επιλογής τους. Το Ίδρυμα Vodafone καλύπτει τον μισθό και τις εργοδοτικές τους εισφορές.\nΜε λίγα λόγια, το World of Difference σας δίνει την ευκαιρία να αποκτήσετε έμμισθη εργασιακή εμπειρία και την ευχέρεια να μετατρέψετε το πάθος σας για την τεχνολογία σε μέσο για την επίτευξη ενός σκοπού με τον οποίο παθιάζεστε.\nΑρχικά πρέπει να εντοπίσετε έναν κοινωνικό ή περιβαλλοντικό σκοπό στον οποίο θέλετε να συνεισφέρετε και έναν Μη Κερδοσκοπικό Οργανισμό που δραστηριοποιείται στον τομέα αυτό. Στη συνέχεια να επικοινωνήσετε με τον Οργανισμό προκειμένου να εξασφαλίσετε τη στήριξή του για τη συμμετοχή σας, καθώς και να συμφωνήσετε από κοινού το έργο που θα αναλάβετε ή την τεχνολογία που θα βελτιώσει τη δράση του, για την περίοδο απασχόλησής σας.\nΤο έργο που θα αναλάβετε μπορεί να είναι η δημιουργία μιας mobile εφαρμογής ή μιας οnline πλατφόρμας, η ανάπτυξη ενός website ή καναλιών στα social media και ψηφιακών εργαλείων και οτιδήποτε άλλο μπορείτε κι εσείς να σκεφτείτε, αξιοποιώντας τις απεριόριστες δυνατότητες της τεχνολογίας.\nΘέλετε να πάρετε έμπνευση από τους νικητές των προηγούμενων ετών; Δείτε εδώ τα projects και τους οργανισμούς για τους οποίους εργάστηκαν.\nΗ υποβολή αιτήσεων για τον φετινό κύκλο του προγράμματος ξεκίνησε και θα διαρκέσει μέχρι την Τρίτη 20 Οκτωβρίου 2020. Επισκεφθείτε απλώς την ιστοσελίδα https://www.vodafone.gr/world-of-difference/ και συμπληρώστε την αίτησή σας, αφού έχετε πρώτα συμφωνήσει με τον Οργανισμό που σας ενδιαφέρει να εργαστείτε, το έργο που θα αναλάβετε.\nΕίναι τόσο απλό; Κι αν χρειαστώ βοήθεια;\nΤο HIGGS - Higher Incubator Giving Growth & Sustainability, το 1ο Incubator & Accelerator για ΜΚΟ στην Ελλάδα, είναι εδώ για να σας βοηθήσει.\nΑν είστε ένας από τους 10 νικητές: η ομάδα του HIGGS θα σας προσφέρει την απαραίτητη καθοδήγηση, τις γνώσεις και τα εργαλεία, προκειμένου να κατακτήσετε τον στόχο σας και να φέρετε την καινοτομία στο έργο σας.\nΜέσα από μία σειρά σεμιναρίων και υπηρεσιών συμβουλευτικής πάνω σε θεματικές όπως στρατηγική, ανεύρεση πόρων, πρακτικές εταιρικής κοινωνικής ευθύνης, marketing, εθελοντισμός αλλά και νομικά και λογιστικά ζητήματα, η ομάδα του HIGGS θα σας προσφέρει την απαραίτητη υποστήριξη και τεχνογνωσία, προκειμένου να κάνετε τις ιδέες σας πράξη.\nΓια περισσότερες πληροφορίες μπορείτε να επισκεφθείτε την ιστοσελίδα καθώς και να παρακολουθείτε τις ανακοινώσεις του Ιδρύματος Vodafone στο Facebook.


Το Παιχτήρι: H κακοκαιρία χτύπησε τη Λέσβο - εικόνες καταστροφής\nH κακοκαιρία χτύπησε τη Λέσβο - εικόνες καταστροφής\nΟ Δήμαρχος Λέσβου, Σπύρος Γαληνός, μαζί με τους αρμόδιους Αντιδημάρχους, μετέβη στις περιοχές του νησιού μας επλήγησαν από την έντονη βροχόπτωση, και συντόνισε τις αναγκαίες εργασίες αποκατάστασης των ζημιών, σε συνεργασία με τους Προέδρους των Τοπικών Κοινοτήτων, τους\nτοπικούς Αντιδημάρχους και τη Δ.Ε.Υ.Α.Λ.\nΟ Δήμος Λέσβου, καταβάλει το μέγιστο των προσπαθειών του, ώστε να αποκατασταθούν οι ζημιές και να ομαλοποιηθεί η κατάσταση. Πλωμάρι Διάφορες ζημιές έγιναν στο Πλωμάρι λόγω της έντονης βροχόπτωσης που\nείχαμε κατά διαστήματα από τα ξημερώματα της Παρασκευής 23 Οκτωβρίου 2015. Ένα αυτοκίνητο τύπου Jeep, που ήταν σταθμευμένο στον ποταμό Σεδούντα στο ύψος του παλιού εργοστασίου κοντά στο Πολύκεντρο, παρασύρθηκε από τα ορμητικά νερά και βρέθηκε δεκάδες μέτρα παρακάτω, φτάνοντας κοντά στον στην περιοχή του Πλάτανου. Χρειάστηκε η συνδρομή της Πυροσβεστικής και της Αστυνομίας για να μπορέσει ο ιδιοκτήτης να πάρει το όχημα του. Ο ποταμός είχε σκουπίδια, δέντρα και κλαδιά, τα οποία επίσης παρασύρθηκαν.\nΣτην Πλαγιά και στον Τρύγονα το νερό μπήκε σε σπίτια, ενώ πλημμύρισε και ο δρόμος σε ένα σημείο όπου υπάρχει γέφυρα. Σε κάποιες περιπτώσεις ειδοποιήθηκε και η πυροσβεστική.\nΜυτιλήνη Προβλήματα καταγράφηκαν και στη Μόρια αλλά και στη πόλη της Μυτιλήνης, στην κεντρική αγορά, στις οδούς Ναυμαχίας Έλλης, στην Προκυμαία όπου είχαν πλημμυρίσει οι δρόμοι και στους Πύργους Θέρμης όπου\nείχε υπερχειλίσει ο ποταμός αλλά και στην Παναγιούδα στην περιοχή του γηπέδου πλημμύρισαν σπίτια. Η πυροσβεστική χρειάστηκε να παρέμβει σε 8 περιπτώσεις για άντληση νερού από σπίτια. Τα συνεργεία του δήμου Λέσβου βρίσκονται από τα χαράματα στους δρόμους για τον καθαρισμό φρεατίων και φερτών υλικών.\nΠροβλήματα έχουν επισημανθεί και στην Ευρειακή. Νοσοκομείο Το νοσοκομείο Μυτιλήνης έπληξε η σφοδρή νεροποντή που σημειώθηκε σήμερα τα ξημερώματα. Τμήμα της οροφής στην Ογκολογική κλινική, στην παλιά πτέρυγα κατέρρευσε με αποτέλεσμα να σημειωθούν εκτεταμένες ζημιές στο γραφείο των νοσηλευτών και των γιατρών. Σύμφωνα με πληροφορίες ζημιές υπέστησαν και φάκελοι ασθενών καθώς και άλλα έγγραφα τις κλινικής.\nΤο πρόβλημα στην παλιά πτέρυγα με τη διαρροή στο συγκεκριμένο τμήμα\nτης οροφής υφίσταται εδώ και αρκετό καιρό. Η ποσότητα του νερού όμως αυτή τη φορά είχε ως αποτέλεσμα να παρασύρει ένα μεγάλο τμήμα από το ταβάνι στο συγκεκριμένο γραφείο. Το συγκεκριμένο συμβάν είναι από τα πλέον χαρακτηριστικά της ανάγκης για άμεση ανακαίνιση της παλαιάς πτέρυγας του νοσοκομείου.


Stress Management- Integrative Medicine : Ολιστική ή ενοποιημένη ιατρική/ Συζητήσεις (14)\nΟλιστική ή ενοποιημένη ιατρική/ Συζητήσεις (14)\nΤο Θείο Βρέφος και ο άνθρωπος\nΗ τελευταία συζήτηση που κάναμε στις ομάδες που ασκούνται μαζί μου στη χαλάρωση και τη διαχείριση των συναισθημάτων στο Ελληνικό Ινστιτούτο Αντιμετώπισης του Στρες (ΕΛ.ΙΝ.Α.Σ) αφορούσε το μήνυμα των εορτών που έρχονται και σας την παραθέτω:\nΟ Χριστιανισμός περιέχει καταπληκτικά μηνύματα και πνευματικότητα. Ωστόσο στους απλούς ανθρώπους αυτά έχουν δοθεί με παραβολές και συμβολισμούς, έτσι ώστε να μπορούν να ταυτίζονται μαζί τους χωρίς πολλή ανάλυση και σκέψη.\nΜία από τις μεγαλύτερες γιορτές της Χριστιανοσύνης πλησιάζει αυτές τις ημέρες. Η γιορτή των Χριστουγέννων. Σε αυτήν γιορτάζεται η γέννηση του Ιησού. Του Υιού του Θεού. Του Θεανθρώπου. Του βρέφους αυτού που «αίρει τις αμαρτίες του κόσμου»…\nΟ συμβολισμός είναι εκπληκτικός. Ο άνθρωπος, κάθε άνθρωπος, γεννιέται από το Όλον, (Θεός, Φύση, Ταό, Ζεν, Αλλάχ κ.λπ), από το δυναμικό αυτό πεδίο ενέργειας και πληροφορίας, απ΄ όπου γεννιούνται τα πάντα και μέσα στο οποίο ζουν και κολυμπούν τα πάντα (πανταχού παρών, και τα πάντα πληρών…).\nΕνέργεια (Άγιο Πνεύμα) από αυτό το Όλον, υλοποιείται (πυκνώνει) μέσα στη γυναικεία μήτρα με την ένωση του ωαρίου με το σπερματοζωάριο (συμβολισμός της γονιμοποίησης της παρθένου Μαρίας από το Άγιο Πνεύμα ). Με την υλοποίησή της όμως μέσα στη μήτρα της μάνας, η ενέργεια αυτή «φορτώνεται» αμέσως τα πάθη και τις ταλαιπωρίες μεγάλου αριθμού ανθρώπων, όλων των προγόνων των δύο γονιών, αφού αυτές οι ταλαιπωρίες έχουν καταγραφεί στη μνήμη και στα γονίδια αυτών των δύο πρώτων κυττάρων (ωαρίου και σπερματοζωαρίου) και κληρονομούνται από γενιά σε γενιά.\nΤο βρέφος άνθρωπος δηλαδή, όμοια με το Θείο Βρέφος, αίρει τις αμαρτίες του κόσμου, αφού γεννιέται με καταγεγραμμένα στα γονίδιά του τα αποτελέσματα λανθασμένων επιλογών (αμαρτίες) τεράστιου αριθμού ανθρώπων (όλων των προγόνων του).\nΚαταπληκτικός λοιπόν ο συμβολισμός της γέννησης του Θείου Βρέφους. Γιορτάζουμε την ημέρα αυτή με χαρές και τραγουδάκια, χωρίς δυστυχώς να καταλαβαίνουμε το νόημά της. Χαιρόμαστε γιατί πιστεύουμε πως κάποιος άλλος … ο Χριστός, γεννήθηκε για να μας σώσει και μεταθέτοντας επάνω Του το πρόβλημα, ησυχάζουμε την μικρή ανθρώπινη συνείδησή μας.\nΗ Θεία Γέννηση όμως, συμβολίζει τη γέννηση του κάθε ανθρώπου, θυμίζοντάς του πως είναι, ο καθένας, υλοποιημένη Θεία ενέργεια, και πως με αυτή την υλοποίησή του παίρνει επάνω του τα λάθη μεγάλου αριθμού ανθρώπων που έζησαν πριν από αυτόν. Χρέος του, χρέος μας, λοιπόν είναι να προσπαθήσουμε να καθαρίσουμε όσο περισσότερο μπορούμε τα γονίδια αυτά που κληρονομήσαμε από τους προγόνους μας, καθαρίζοντας το υποσυνείδητό μας από τα κατάλοιπα των προηγούμενων καταγραφών και αλλάζοντας έτσι τις συμπεριφορές μας, ώστε να μεταφέρουμε στα παιδιά μας καλύτερα γονίδια, και να φτιάξουμε σιγά-σιγά μια κοινωνία που θα ξαναβρεί τον Παράδεισο στη γη, αυτόν που οι λανθασμένες επιλογές της ανάπτυξης της ανθρώπινης λογικής μετέτρεψαν σε κόλαση, εδώ και χρόνια.\nΤρώγοντας λοιπόν αυτές τις ημέρες γλυκά και ανταλλάσσοντας ευχές, ας έχουμε κατά νου τα πιο πάνω. Ας συνειδητοποιήσουμε την ευθύνη που έχουμε για τις επερχόμενες γενεές, και ας φροντίσουμε να κάνουμε κάτι για το καθάρισμα της ψυχής μας από τα όσα αρνητικά κουβαλάει, χωρίς καλά-καλά να το γνωρίζει. Σας το έχω αναλύσει αυτό εν συντομία στο μικρό εκπαιδευτικό βίντεο με τον τίτλο "μνήμη και υποσυνείδητο". Κάντε τον κόπο να το παρακολουθήσετε για να καταλάβετε αυτό το θέμα καλύτερα.\nΟι ασκήσεις ενεργειακής εναρμόνισης που σας έχω δώσει στα σχετικά βίντεο, με τους οραματισμούς διαχείρισης των συναισθημάτων που περιέχουν, αυτόν τον σκοπό έχουν. Το καθάρισμα του υποσυνειδήτου από παλαιές αρνητικές καταγραφές. Δοκιμάστε να αρχίσετε να ασκείστε. Θα νιώσετε τη διαφορά τόσο στην υγεία σας όσο και στη καθημερινότητά σας.\nΔεν λέω πως αρκεί αυτό. Χρειάζονται πολύ περισσότερες ασκήσεις, ενασχόληση με τον εαυτό και βοήθεια ίσως από κάποιον ειδκό που γνωρίζει περισσότερα, ωστόσο είναι μια πολύ καλή αρχή.\nΜε τον καιρό θα σας δώσω και εγώ και άλλες ασκήσεις που στοχεύουν σε βαθύτερο καθάρισμα του υποσυνειδήτου.\nΔεν είναι εύκολη δουλειά το καθάρισμα της ψυχής μας. Χρειάζεται θέληση, υπομονή και επιμονή. Το να γνωρίζει όμως κανείς τον σκοπό και το αποτέλεσμα που αυτό το καθάρισμα θα φέρει όχι μόνον στην δική του ζωή και στα παιδιά που θα φέρει στον κόσμο, αλλά και στην ανθρωπότητα ολόκληρη, αφού είμαστε όλοι συνδεδεμένοι ενεργειακά, κάνει νομίζω αυτή τη δουλειά να φαίνεται λιγότερο κουραστική.\nΜε πολλή αγάπη και τις καλύτερες ευχές μου για χαρά και υγεία\nΑναρτήθηκε από Eleni Tsoukali στις 11:22 π.μ.\nΥγιεινή διατροφή (43)\nΤο ξέρετε ότι... (61)\nΕρσιτέχνης κηπουρός./Ανθόκηπος/Χειμώνας (14)\nΣελίδες γέλιου (45)\nΤο ξέρετε ότι... (60)\nΥγιεινή διατροφή/ Χοληστερίνη (16)\nΟλιστική ή ενοποιημένη ιατρική (47)\nΥγιεινή διατροφή/αγιουβερδική (5)\nΟλιστική ή ενοποιημένη ιατρική (46)\nΣοφά λόγια (76)\nΕΝΙΣΧΥΣΗ ΘΕΤΙΚΩΝ ΣΥΝΑΙΣΘΗΜΑΤΩΝ (5)\nΣελίδεες γέλιου (44)\nΤο ξέρετε ότι... (59)


Θήκη iPad Pro 11/2nd Apple Smart Folio - Blue | Public\nΘήκη iPad Pro 11/2nd Apple Smart Folio - Blue\nΗ θήκη είναι ειδικά σχεδιασμένη για το iPad Pro 11/2nd. Είναι κατασκευασμένη από εξαιρετικά ανθεκτική πολυουρεθάνη και στο εσωτερικό είναι ενισχυμένη με ύφασμα από μικροΐνες, το οποίο φροντίζει ώστε η οθόνη να διατηρείται καθαρή από σκόνες και χνούδια. Το Apple Smart Folio έχει σχεδιαστεί για να εφαρμόζει μαγνητικά κατά μήκος της συσκευής και να καλύπτει την οθόνη αφής, ώστε να την προστατεύει από χτυπήματα και γρατσουνιές που μπορεί να προκληθούν κατά την μεταφορά. Επίσης, θέτει αυτόματα την οθόνη της συσκευής σου σε κατάσταση λειτουργίας ή αναμονής, κάθε φορά που το ανοίγεις ή το κλείνεις. Τέλος, το Apple Smart Folio μπορεί να χρησιμοποιηθεί και ως stand με δύο γωνίες θέασης: πληκτρολόγησε με άνεση τα κείμενά σου ή πραγματοποίησε βιντεοκλήσεις με το FaceTime & παρακολούθησε ξεκούραστα ταινίες και videos, χωρίς να κρατάς στα χέρια σου το tablet.\nΣυμβατότητα: iPad Pro 11/2nd\nΚάλυμμα οθόνης - Smart Folio ειδικά σχεδιασμένο για το iPad Pro 11/2nd\nΗ θήκη Θήκη iPad Pro 11/2nd Apple Smart Folio αποτελεί την ιδανική λύση για την προστασία και τη μεταφορά της αγαπημένης σου συσκευής!


ΕΛΕΝΑ/Βιβλία | Κριτικές βιβλίων (Diavasame.gr)\nΔράμα στους Τροπικούς\nΓια την Αργεντινή, ξέρουμε: στέκει φύλακας άγγελος ο Χόρχε Λουίς Μπόρχες και έχει εκ δεξιών του τον Χούλιο Κορτάσαρ, τον Ερνέστο Σάμπατο, τον Αντόλφο Μπιόυ Κασάρες και κάμποσους άλλους θαυμαστούς. Για την Κολομβία, τίποτα δεν είναι κρυφό: υπάρχει ο εμβληματικός Γκαμπριέλ Γκαρσία Μάρκες, ο Αμπάντ Φασιολίνσε, μα και οι νεότεροι Σαντιάγκο Γκαμπόα και Χουάν Γκαμπριέλ Βάσκες. Στο Περού, φυσικά, ποιος μπορεί να μην αναφερθεί στον Μάριο Βάργκας Γιόσα, τον Σέσαρ Βαγέχο ή τον Χούλιο Ραμόν Ριμπέιρο; Τριγυρίστε τον χάρτη των Τροπικών: στη Χιλή ο Πάμπλο Νερούδα είναι η φωνή της χώρας, η Ιζαμπέλ Αλιέντε τα αισθήματά της και ο Ρομπέρτο Μπολάνιο ο μαγικός της δρόμος. Στο κέντρο του χάρτη, ωσάν μέγα μυστήριο, η Βραζιλία στέκει ακίνητη – σχεδόν απροσδιόριστη. Αυτοί που ψηλαφούν βέβηλα τη λογοτεχνία θα μιλήσουν για τον αβάσταχτα ρηχό και αδιάφορο Πάολο Κοέλο. Οι ρέκτες της λογοτεχνίας, για την πρόσφατη ανακάλυψη της Κλαρίσε Λισπέκτορ (και πολύ άργησε να ανακαλυφθεί). Κι όμως, αν πρέπει, που πρέπει, να αναζητήσουμε τα νάματα της βραζιλιάνικης λογοτεχνίας, θα πρέπει να σκύψουμε στην περίπτωση του «εθνικού» συγγραφέα Ζουακίμ Μαρία Μασάντο ντε Ασίς. Ενός ανθρώπου που κατάφερε να ξεφύγει από τις φαβέλες στις οποίες μεγάλωσε, να ανέλθει κοινωνικά, να γίνει κοινά αποδεκτός και σήμερα τα βιβλία του να θεωρούνται αξιομνημόνευτα και σαρκωμένα από το συλλογικό φαντασιακό της χώρας.\nΟ Ασίς δοκιμάστηκε στον ρομαντισμό, προσχώρησε, εντέλει, στον ρεαλισμό, ήταν ο εισηγητής του αστικού μυθιστορήματος στη χώρα, η οποία με τη σειρά της περνούσε από τη φάση της αποικιοκρατίας στη δημοκρατία και, τοποθετημένος στη μεγάλη κλίμακα της παγκόσμιας λογοτεχνίας, γίνεται ένας ακόμη κρίκος που οδήγησε στον μοντερνισμό του 20ού αιώνα. Δεν είναι τυχαίο ότι, στον περιώνυμο «Κανόνα» του, ο Χάρολντ Μπλουμ περιλαμβάνει τον Ασίς στην ακριβή χορεία των εκατό πιο δημιουργικών συγγραφέων της παγκόσμιας λογοτεχνίας.\nΓιατί, άραγε, αν και η γραφή του φέρει ευδιάκριτα την πατίνα μιας άλλης εποχής, μας ενδιαφέρει ο Ασίς; Η απάντηση καθίσταται προφανής αν διαβάσει κανείς την «Ελένα» που μπορεί να μην είναι το σημαντικότερο έργο του (είναι στη φάση που πρωτοεισέρχεται στον ρεαλισμό), εντούτοις φέρει όλα τα οδόσημα που θα αναπτυχθούν με ενάργεια στα κατοπινά του έργα.\nΟ Ασίς διαθέτει μια θαυμαστή ικανότητα να δημιουργεί ψυχοδράματα, να δομεί στέρεους και εμβληματικούς χαρακτήρες, η πλοκή του να είναι ηλεκτρισμένη και γεμάτη ανατροπές φτάνοντας το δράμα στο απόγειό του. Όλα τούτα, μαζί με μια μετρημένη και μετριοπαθή πολιτική ματιά (αν και δεν θεωρείται στρατευμένος συγγραφέας, ο Ασίς στάθηκε πάντα στο πλευρό των αδυνάτων), αλλά και με μια δηκτική πρόθεση, η οποία ξεσκεπάζει τα πλαστά ήθη και έθιμα. Η ειρωνική του διάθεση, ένα από τα βασικά του γνωρίσματα, στην «Ελένα» εμφανίζεται άλλοτε με αδιόρατο τρόπο κι άλλοτε με μια πικρή διορατικότητα.\nΑν και το γυναίκειο όνομα είναι δηλωτικό στον τίτλο, κάτι που αναπόδραστα οδηγεί στο συμπέρασμα πως έχουμε να μάθουμε πολλά για τη ζωή της ηρωίδας, της Ελένα εν προκειμένω, ο ουσιαστικά δραματικός ήρωας είναι ο ετεροθαλής αδελφός της, Εστάσιο. Μετά τον θάνατο του πατέρα του, του συμβούλου Βάλε, έρχεται στην επιφάνεια η διαθήκη του, σύμφωνα με την οποία εμφανίζεται μια «κρυφή» κόρη που πλέον έχει κάθε δικαίωμα στην πατρική περιουσία και ο Βάλε ζητάει από τον γιο του και την αδελφή του να τη δεχθούν ως ισότιμο μέλος. Το θέλημά του γίνεται πράξη και τότε αρχίζει να φουντώνει ένα υπόγειο πάθος ανάμεσα στα δύο ετεροθαλή αδέλφια – τη στιγμή μάλιστα που ο Εστάσιο πρόκειται να παντρευτεί μια κοπέλα δίχως ιδιότητες, αλλά με έντονη κοινωνική εκφορά. Από την άλλη, η Ελένα, έλκεται από έναν ευγενή νέο, δεν τον αγαπάει, αλλά προσπαθώντας να κρύψει το ένοχο πάθος της, αποδέχεται την τυραννία ενός γάμου που θα λύσει τη μαγγανεία του έρωτα μέσα της.\nΚι όμως, το δράμα δεν έχει τέλος για τους πρωταγωνιστές. Ο ιερέας Μελσιόρ που όλα τα βλέπει, όλα τα διαισθάνεται και σε όλα δίδει μια άφεση, αποκαλύπτει στους ερωτευμένους το πάθος που δεν θέλουν να ξεδιπλώσουν, ενώ σε όλους έρχεται το σημάδι της μοίρας από το παρελθόν και ξεσκεπάζει ποια πραγματικά ήταν η Ελένα. Αν «ακούγεται» σαν Φλωμπέρ ή Τζέημς όλο αυτό; Ναι, με μια δόση λαϊκού ρομάντζου που εξηγεί γιατί η «Ελένα» διαβάστηκε μανιωδώς από τους απλούς ανθρώπους, ενώ ακόμη και σήμερα είναι μέρος της διδακτέας ύλης στα σχολεία της Βραζιλίας.\nΠρόκειται για ένα δράμα εν εξελίξει. Τω όντι, καθώς, με τον κοφτό και απέριττο τρόπο του, ο Ασίς σε αναγκάζει να προχωρήσεις γρήγορα την ιστορία θέλοντας να δεις πού θα καταλήξει το ερωτικό πάθος και σε ποιο στενό περιμένει τους ήρωες η τραγωδία. Ναι, τελικά το συναπάντημα δεν θα αργήσει και θα είναι θρηνητικό. Η έξοχη μετάφραση, σε συνδυασμό με ένα πλήρες επίμετρο, ανήκει στον Νίκο Πρατσίνη.\nCharles Dickens GUTENBERG


Θετικό για τις αγορές το αποτέλεσμα των ευρωεκλογών | Η ΚΑΘΗΜΕΡΙΝΗ\nΟ δείκτης Xetra DAX της Φρανκφούρτης (φωτ.) έκλεισε με μικρή άνοδο 0,5%, όπως και ο CAC 40 του Παρισιού έκλεισε με ελαφρά κέρδη 0,37%. Ομοίως ο πανευρωπαϊκός δείκτης FTSE Eurotop 100 έκλεισε με οριακή άνοδο 0,25%. Μοναδική εξαίρεση αποτέλεσε χθες το χρηματιστήριο του Μιλάνου, που σημείωσε οριακές απώλειες 0,06%, καθώς τα αποτελέσματα των ευρωεκλογών ανέδειξαν πρώτη δύναμη στην Ιταλία την ακροδεξιά Λέγκα του Ματέο Σαλβίνι.\n28 Μαΐου, 2019 28.05.2019 • 06:55\nΓενική ευφορία επικράτησε χθες στα ευρωπαϊκά χρηματιστήρια, καθώς επιβεβαιώθηκε η πρόθεση των αυτοκινητοβιομηχανιών Fiat Chrysler και Renault να προχωρήσουν σε μεταξύ τους συνεργασία που έδωσε και ώθηση στις μετοχές των δύο εταιρειών. Παράλληλα, οι επενδυτές αντέδρασαν θετικά στην είδηση ότι οι φιλοευρωπαϊκές δυνάμεις διατήρησαν την πλειοψηφία στο Ευρωπαϊκό Κοινοβούλιο, παρά την ενίσχυση των ακροδεξιών και ευρωσκεπτικιστικών πολιτικών σχηματισμών.\nΕτσι, με τη Wall Street κλειστή για την Ημέρα των Πεσόντων Στρατιωτών όπως και την αγορά του Λονδίνου λόγω τραπεζικής αργίας, η άνοδος ήταν γενική. Ο δείκτης Xetra DAX της Φρανκφούρτης έκλεισε με μικρή άνοδο 0,5% όπως και ο CAC 40 του Παρισιού που έκλεισε με ελαφρά κέρδη 0,37%. Ομοίως ο πανευρωπαϊκός δείκτης FTSE Eurotop 100 έκλεισε με οριακή άνοδο 0,25%. Μοναδική εξαίρεση αποτέλεσε χθες το χρηματιστήριο του Μιλάνου, που σημείωσε οριακές απώλειες 0,06% καθώς τα αποτελέσματα των ευρωεκλογών ανέδειξαν σε πρώτη δύναμη στην Ιταλία την ακροδεξιά Λέγκα του Ματέο Σαλβίνι. Ανάλογη ήταν, άλλωστε, η εικόνα στις αγορές ομολόγων που αντέδρασαν με αισιοδοξία στα αποτελέσματα των ευρωεκλογών. Ειδικότερα, οι αποδόσεις των δεκαετών ομολόγων της Ισπανίας υποχώρησαν σε ιστορικά χαμηλά επίπεδα και συγκεκριμένα στο 0,803%. Ομοίως οι αποδόσεις των δεκαετών ομολόγων της Πορτογαλίας υποχώρησαν στο 0,951% καταγράφοντας επίσης ιστορικό χαμηλό.\nΤην ίδια στιγμή, πάντως, και με δεδομένη την ενίσχυση των ακροδεξιών κομμάτων στο Ευρωπαϊκό Κοινοβούλιο, το ασφαλές καταφύγιο των ομολόγων του γερμανικού δημοσίου προσείλκυσε το ενδιαφέρον των επενδυτών. Ετσι, οι αποδόσεις των δεκαετών ομολόγων της Γερμανίας υποχώρησαν στα χαμηλότερα επίπεδα των τελευταίων δυόμισι ετών και συγκεκριμένα στο -0,147%. Στην αντίθετη πορεία κινήθηκαν, όμως, τα ομόλογα της Ιταλίας όχι μόνον εξαιτίας της ανόδου του Σαλβίνι αλλά και επειδή έγινε γνωστό ότι η Κομισιόν εξετάζει την προοπτική να προχωρήσει στη διαδικασία επιβολής προστίμου κατά της Ρώμης για την υπέρβαση του ορίου του δημοσίου χρέους. Ετσι, όλα τα ομόλογα της Ιταλίας, ανεξαρτήτως χρόνου ωρίμανσης, σημείωσαν άνοδο από 11 έως 14 μονάδες βάσης. Οι αποδόσεις των δεκαετών αυξήθηκαν κατά 11 μ.β. φτάνοντας στο 2,66% και καταγράφοντας τη μεγαλύτερη ημερήσια άνοδο του τελευταίου ενός και πλέον μήνα.


Η πρώτη BMW X7 είναι γεγονός - Pressworld\nΑρχική Auto Moto Η πρώτη BMW X7 είναι γεγονός\nΗ πρώτη BMW X7 στην ιστορία της μάρκας συνδυάζει την εμφάνιση, την αποκλειστικότητα και την ευρυχωρία ενός πολυτελούς αυτοκινήτου με την προσαρμοστικότητα και ευελιξία ενός Sports Activity Vehicle (SAV). Η παραγωγή της θα γίνεται στο εργοστάσιο της μάρκας στο Spartanburg (ΗΠΑ). Στην αγορά από το Μάρτιο του 2019.\nΗ «ναυαρχίδα» της οικογένειας BMW X έχει μήκος 5.151 χλστ, πλάτος 2.000 χλστ, ύψος 1.805 χλστ, και μεταξόνιο 3.105 χλστ. Με κύρια συστατικά την αισθητική σαφήνεια και την ακρίβεια, η σχεδιαστική γλώσσα αποτυπώνεται στο επιβλητικό εμπρός τμήμα, στα μεγάλα παράθυρα, στη μεγάλη απόσταση από το έδαφος, στη μακριά γραμμή οροφής και στη διαιρούμενη πίσω πόρτα δύο τμημάτων. Επιπλέον, οι προβολείς LED προσφέρονται στάνταρ, ενώ το BMW Laserlight είναι προαιρετικό.\nΤο νέο μοντέλο διαθέτει ευρυχωρία και στις τρεις σειρές καθισμάτων (επτά καθίσματα διατίθενται στάνταρ), ενώ η μεσαία σειρά παραγγέλνεται με δύο ατομικά καθίσματα comfort προαιρετικά. Πλούσιοι είναι οι χώροι και στην τρίτη σειρά, σε συνδυασμό με υποβραχιόνια, ποτηροθήκες και θύρες USB. Όλα τα καθίσματα ρυθμίζονται ηλεκτρικά και είναι επενδεδυμένα με δερμάτινη ταπετσαρία. Ο χώρος αποσκευών κυμαίνεται από 326 έως 2.120 λίτρα.\nΑυτόματο σύστημα ελέγχου κλιματισμού τεσσάρων ζωνών, φωτισμός περιβάλλοντος και πανοραμική κρυστάλλινη οροφή τριών τμημάτων, ανήκουν στον στάνταρ εξοπλισμό, ενώ ο αυτόματος έλεγχος κλιματισμού πέντε ζωνών, το πακέτο Ambient Air, η πανοραμική κρυστάλλινη οροφή Sky Lounge, τα χειριστήρια με χρήση κρυστάλλινων στοιχείων, το ηχοσύστημα Bowers & Wilkins Diamond Surround και το σύστημα ψυχαγωγίας πίσω επιβατών Professional, είναι προαιρετικός εξοπλισμός.\nΤο εντυπωσιακό όχημα πατά στον δρόμο με αεροελατήρια και στους δύο άξονες και προσαρμοζόμενη ανάρτηση (Adaptive) με ηλεκτρονικά ελεγχόμενους αποσβεστήρες, στάνταρ. Integral Active Steering και Executive Drive Pro με ενεργές αντιστρεπτικές δοκούς, διατίθενται προαιρετικά.\nΤο διαφορικό M Sport είναι στάνταρ στην X7 M50d και προαιρετικό στην X7 xDrive50i. Προαιρετικό είναι και το «σύστημα» Off-Road που επιτρέπει την επιλογή προγραμμάτων οδήγησης xSand, xGravel, xRocks και xSnow μέσω μπουτόν.\nΟι ζάντες είναι αλουμινίου 20 ιντσών σαν στάνταρ και 21 και 22 ιντσών προαιρετικές.\nΗ Χ7 διαθέτει πλήρη γκάμα προηγμένων συστημάτων υποστήριξης οδηγού (η διαθεσιμότητα διαφέρει, ανάλογα με την αγορά). Active Cruise Control με λειτουργία Stop & Go, Driving Assistant Professional με Steering και lane control assistant, Lane Change Warning και Lane Departure Warning, Lane Keeping Assistant και προστασία από πλευρική σύγκρουση, υποστήριξη ελιγμού αποφυγής εμποδίου, Προειδοποίηση Διέλευσης κυκλοφορίας (Crossing traffic warning), Προειδοποίηση Προτεραιότητας (Priority warning) και Προειδοποίηση Πορείας στο αντίθετο ρεύμα (Wrong-way warning). Τελευταία γενιά BMW Head-Up Display. Emergency Stop Assistant (δεν διατίθεται στην Ευρώπη). Parking Assistant με νέα κάμερα οπισθοπορείας και Reversing Assistant, στάνταρ.\nΟ οδηγός έχει στη διάθεσή του το BMW Live Cockpit Professional με BMW Operating System 7.0 στάνταρ. Πρόκειται για ένα πλήρως ψηφιακό πίνακας οργάνων με Control Display και οθόνη 12,3 ιντσών. Η λειτουργία του BMW Operating System 7.0 είναι φιλική προς τον χρήστη, προσφέροντας πολλαπλές επιλογές ελέγχου (multimodal): μέσω οθόνης αφής, iDrive Controller, διακοπτών στο τιμόνι, voice control και αναγνώρισης χειρονομιών.\nΕπιπλέον, το BMW Intelligent Personal Assistant υποδύεται το ρόλο ενός ψηφιακού συνοδηγού και ειδήμονα του αυτοκινήτου και ενεργοποιεί συστήματα και υπηρεσίες. Λειτουργεί με φωνητικές εντολές στην καθομιλουμένη. Το BMW Digital Key επιτρέπει στους πελάτες να χρησιμοποιούν το κινητό τους για πρόσβαση στο αυτοκίνητο και εκκίνηση του κινητήρα. Remote Software Upgrade ενημερώνει ασύρματα τις λειτουργίες του αυτοκινήτου.\nΕκδόσεις μοντέλου στο λανσάρισμα (για την Ευρώπη) :\n1. BMW X7 xDrive40i:\nΚυβισμός: 2.998 κ.εκ, ισχύς: 340 ίπποι / 5.500 – 6.500 σαλ,\nμέγιστη ροπή: 450 Nm / 1.500 – 5.200 σαλ.\nΕπιτάχυνση [0 – 100 χλμ/ώρα]: 6,1 δευτερόλεπτα,\nτελική ταχύτητα: 245 χλμ/ώρα.\nΕκπομπές CO2 στο μικτό κύκλο: 205 – 198 γρ/χλμ, πρότυπο εκπομπών ρύπων: EU6d-TEMP.\n2. BMW X 7 xDrive 30 d :\nΚυβισμός: 2.993 κ.εκ., ισχύς: 265 ίπποι / 4.000 σαλ,\nμέγιστη ροπή: 620 Nm / 2.000 – 2.500 σαλ.\nΕπιτάχυνση [0 – 100 χλμ/ώρα]: 7,0 δευτερόλεπτα,\nτελική ταχύτητα: 227 χλμ/ώρα.\nΚατανάλωση καυσίμου στο μικτό κύκλο: 6,8 – 6,5 λτ/100 χλμ,\nΕκπομπές CO2 στο μικτό κύκλο: 178 – 171 γρ/χλμ, πρότυπο εκπομπών ρύπων: EU6d-TEMP.\nΚυβισμός: 2.993 κ.εκ., ισχύς: 400 ίπποι / 4.400 σαλ,\nμέγιστη ροπή: 760 Nm / 2.000 – 3.000 σαλ.\nΕπιτάχυνση [0 – 100 χλμ/ώρα]: 5,4 δευτερόλεπτα, τελική ταχύτητα: 250 χλμ/ώρα.\nΚατανάλωση καυσίμου στο μικτό κύκλο: 7,4 – 7,0 λτ/100 χλμ,\nΕκπομπές CO2 στο μικτό κύκλο: 193 – 185 γρ/χλμ, πρότυπο εκπομπών ρύπων: EU6d-TEMP.\nΠροηγούμενο άρθροΓια την Adriana Hughes είναι πάντα καλοκαίρι\nΕπόμενο άρθροΧ. Μπρούινιξ: «Η Ελλάδα προσφέρεται για την ανάπτυξη ΑΠΕ»


ΤΟ ΣΤΕΚΙ ΤΗΣ ΚΑΘΗΜΕΡΙΝΟΤΗΤΑΣ: ΚΥΚΛΑΔΕΣ - Οι πιο ωραίες παραλίες για κολύμπι\nΚαταγάλανα νερά, υπέροχες αμμουδιές, αλλά και σεληνιακά τοπία με βράχους συνθέτουν ένα σκηνικό που ενθουσιάζει Ελληνες και τουρίστες και κάνει το ελληνικό καλοκαίρι μοναδικό στον κόσμο.\nΒρίσκεται στη βόρεια πλευρά του νησιού και είναι η πιο γνωστή παραλία της Μήλου. Κάτασπροι σχηματισμοί βράχων απλώνονται μέσα και έξω από τη θάλασσα δημιουργώντας ένα σεληνιακό τοπίο απαράμιλλης ομορφιάς.\nΙδανική για όσους αγαπούν τις βουτιές. Δεν είναι οργανωμένη, γι' αυτό και θα πρέπει όταν την επισκεφτείτε να είστε εφοδιασμένοι με όλα τα απαραίτητα.\nΟι περισσότεροι θεωρούν ως την ωραιότερη παραλία της Ανδρου τα Αχλα, αλλά όσοι γνωρίζουν καλά το νησί ορκίζονται ότι ο Ζόρκος είναι πολύ καλύτερος.\nΜε κρυστάλλινα τιρκουάζ νερά, λεπτό πετραδάκι και το ποτάμι που καταλήγει στην παραλία, ο Ζόρκος αποζημιώνει όσους αποφασίζουν να τον επισκεφτούν αψηφώντας το κομμάτι της διαδρομής που είναι χωματόδρομος.\nΜικρό μέρος της παραλίας διαθέτει ξαπλώστρες και ομπρέλες, ενώ υπάρχει και μια μικρή ταβέρνα όπου μπορείτε να απολαύσετε νόστιμους μεζέδες μετά το μπάνιο σας.\nΕίναι η μεγαλύτερη παραλία του νησιού.\nΕχει μήκος σχεδόν 7 χλμ., γεγονός που την κάνει να μοιάζει με έρημο.\nΗ υπέροχη αμμουδιά διακόπτεται από μικρούς σχηματισμούς βράχων και διανθίζεται με κέδρους και αμμόλοφους. Ιδανική για όσους θέλουν να κολυμπήσουν ήσυχα.\nΕίναι τόσο μεγάλη που θα βρείτε εύκολα μια ήσυχη γωνιά.\nΘεωρείται η μεγαλύτερη αμμουδερή παραλία του Αιγαίου. Βρίσκεται στα ανατολικά του λιμανιού του Αγιου-Νικόλα.\nΣτη δεκαετία του '70 υπήρξε γνωστό στέκι των χίπηδων.\nΩς και πριν από τέσσερα-πέντε χρόνια η παραλία ανήκε σε όσους έστηναν τη σκηνή τους και χαίρονταν γυμνοί το τοπίο, τη θάλασσα και την παρέα καθώς υπήρχε πρόσβαση μόνο με καΐκι ή με πεζοπορία.\nΣήμερα η παραλία ενώνεται με τη Χώρα, το λιμάνι και τις γύρω παραλίες με άσφαλτο, οπότε η πρόσβαση είναι εύκολη.\nΑρμυρίκια που φυτρώνουν εκεί δίνουν καλή σκιά μιας και η παραλία δεν είναι οργανωμένη.\nΤαβέρνες και καφέ μπορούν να σας εξυπηρετήσουν γευστικά και με πολύ καλές τιμές.\nΠάνω Κουφονήσι, Πορί\nΒρίσκεται στα βόρεια του νησιού και αποτελεί αγαπημένο προορισμό για τους λάτρεις του σέρφινγκ. Η παραλία είναι από τις πιο οργανωμένες του νησιού.\nΜη χάσετε την ευκαιρία να πάτε ως τις θαλάσσιες σπηλιές πίσω από το Πορί.\nΛόγω των ελάχιστων υψομετρικών διαφορών, είναι εύκολο να περπατάς στο Κουφονήσι. Υπάρχουν όμορφα μονοπάτια, με τυπική σήμανση, για να πορευθείτε από άλλη οδό προς την ίδια κατεύθυνση, πιθανόν την παραλία που επιθυμείτε.\nΟσοι δεν επιθυμούν παραλία μπορούν να επιλέξουν τον «Προφήτη Ηλία» με την εξαίσια θέα στο μισό νησί και τα γύρω νησιά ή να πορευθούν στην πίσω (βόρεια) πλευρά του νησιού στο μονοπάτι που τελικά θα τους οδηγήσει στην Παραλία Πορί.\nΠαραλία με λευκή, χοντρή, άμμο και γαλάζια νερά που θυμίζουν τοπία της Καραϊβικής.\nΣτο πίσω μέρος της τα ορυχεία κιμωλίας της διαμορφώνουν το ολόλευκο σεληνιακό σκηνικό της.\nΥπάρχουν λίγα διάσπαρτα αρμυρίκια για σκιά, ενώ τα τελευταία χρόνια έκαναν την εμφάνισή τους και ψάθινες ομπρέλες.\nΣτην είσοδο του ομώνυμου οικισμού λειτουργούν και ιαματικά λουτρά.\nΟμορφη παραλία με γυαλιστερά βότσαλα, άμμο και αρμυρίκια που προσφέρουν σκιά τις μεσημεριανές ώρες. Είναι από τις ήσυχες παραλίες του νησιού.\nΒρίσκεται ανάμεσα στην παραλία Βαγιά και στον Κουταλά. Αυτοί που γνωρίζουν παραμένουν εδώ για το ηλιοβασίλεμα που είναι μαγικό.\nΣτη παραλία λειτουργεί και ταβέρνα με φρέσκα προϊόντα, κατευθείαν από το μποστάνι.\nΑμοργός, Αγία Αννα\nΠαγωμένα νερά, βυθός με βότσαλα και άμμο ενώ από πάνω της δεσπόζει η μεσαιωνική μονή της Χοζοβιώτισσας, γαντζωμένη από τους απόκρημνους βράχους.\nΒρίσκεται στην ανατολική πλευρά του νησιού και απέχει 3 χλμ. από τη Χώρα.\nΓια όσους αγαπούν την πεζοπορία ή έχουν διάθεση για μια ωραία βόλτα κάτω από τον ήλιο, η παραλία συνδέεται με τη Χώρα με ένα μονοπάτι που ξεκινά πίσω από τον χώρο στάθμευσης που βρίσκεται κοντά στην Κάτω Γειτονιά.\nΗ θέα στον κόλπο είναι μαγευτική με βράχια διάσπαρτα κατά μήκος της ακτής.\nΗ θάλασσα, που βρίσκεται ακριβώς στους πρόποδες της μονής, δείχνει όλο το φάσμα των χρωμάτων από το πράσινο στο μπλε.\nΑΡΧΑΙΟΛΟΓΙΚΟΣ ΧΩΡΟΣ ΣΤΟΝ ΣΤΑΘΜΟ ΜΕΤΡΟ ΕΛΑΙΩΝΑ\nΗ ΜΑΧΗ ΤΗΣ ΚΡΗΤΗΣ - 20 ΜΑΙΟΥ 1941\nΗ ΣΥΝΤΑΓΗ ΤΗΣ ΗΜΕΡΑΣ - Το πασίγνωστο ζουμερό κέικ ...\nΣΠΗΛΑΙΟ ΔΙΡΟΥ ΜΑΝΗΣ - το πολύ αξιόλογο και ενδιαφέ...\nΔΕΛΤΙΟ ΤΥΠΟΥ ΠΟΣ - ΓΙΑ ΤΗ ΣΥΜΜΕΤΟΧΗ & ΣΤΟ ΣΗΜΕΡΙΝΟ...\nΗ ΣΥΝΤΑΓΗ ΤΗΣ ΗΜΕΡΑΣ - Κερασόπιτα\nΧιρόνα Ισπανία - Η πόλη των τεσσάρων ποταμών\nΠαγκόσμια Ημέρα Θυρεοειδούς στις 25 Μαΐου


Guardian: Αυταρχισμός και καταπάτηση δικαιωμάτων – Στις «πρώτες θέσεις» η Ελλάδα - Ειδήσεις και Νέα από την Ελλάδα και τον Κόσμο | Societe.gr\n20 Ιανουαρίου, 2022 - 'Ωρα: 12:56\nGuardian: Αυταρχισμός και καταπάτηση δικαιωμάτων – Στις «πρώτες θέσεις» η Ελλάδα\nΠέντε από τις 18 χώρες της Ανατολικής Ευρώπης, μεταξύ των οποίων και η Ελλάδα, έχουν καταγράψει σημαντικές παραβιάσεις των διεθνών δημοκρατικών ελευθεριών.\nΕπικαλούμενος ανάλυση που αποκαλύπτει εκτεταμένες παραβιάσεις των διεθνών δημοκρατικών ελευθεριών ως απάντηση στην πανδημία, ο βρετανικός Guadian παρουσιάζει και χάρτη με τις χώρες που λαμβάνουν αυταρχικά μέτρα. Και η Ελλάδα είναι στο… βαθύ κόκκινο! Μάλιστα, το σχετικό δημοσίευμα έχει τίτλο «Χώρες της Ανατολικής Ευρώπης υιοθετούν αυταρχικά μέτρα για την αντιμετώπιση του κορονοϊού».\nΌπως επισημαίνεται στο ρεπορτάζ, πέντε από τις 18 χώρες της Ανατολικής Ευρώπης, μεταξύ των οποίων και η Ελλάδα, έχουν καταγράψει σημαντικές παραβιάσεις των διεθνών δημοκρατικών ελευθεριών από τον Μάρτιο του 2020, σύμφωνα με έρευνα του Ινστιτούτου Varieties of Democracy (V-Dem).\nΑντίθετα, κάτι τέτοιο δεν καταγράφεται σε καμία από τις 12 χώρες της Δυτικής Ευρώπης.\nΧειρότερη όλων η Σερβία, όπου παρατηρήθηκαν οι χειρότερες παραβιάσεις. Η χώρα κατέγραψε βαθμολογία παραβάσεων τρεις φορές υψηλότερη από τον ευρωπαϊκό μέσο όρο.\nΠρόσφυγες, μετανάστες και αιτούντες άσυλο στοχοποιήθηκαν επιλεκτικά και τέθηκαν σε αυστηρή 24ωρη καραντίνα, υπό τον έλεγχο του στρατού, τους απαγορεύτηκε η έξοδος από τα κέντρα, ενώ το βοηθητικό προσωπικό δεν μπόρεσε να μπει σε αυτά, σημειώνει ο Guardian.\nΗ πανδημία έθεσε σε πίεση δημοκρατικούς θεσμούς και δικαιώματα\nΟ δείκτης φιλελεύθερης δημοκρατίας που αναπτύχθηκε από το Ινστιτούτο V-Dem, αξιολογεί τον βαθμό δημοκρατίας και την ισχύ των δημοκρατικών θεσμών σε μια συγκεκριμένη χώρα, με βαθμολογία από 0 έως 1.\nΜετρά επίσης την ποιότητα των εκλογών, τα δικαιώματα ψήφου, την ελευθερία της έκφρασης και των μέσων ενημέρωσης, την ελευθερία του συνεταιρίζεσθαι, τους περιορισμούς στην εκτελεστική εξουσία και στο κράτος δικαίου.


Τα shimmering body oils θα προσδώσουν λάμψη στην επιδερμίδα σου | Like.com.cy\nBEAUTYFACE & BODYΤα shimmering body oils θα προσδώσουν λάμψη στην επιδερμίδα σου\nΤα shimmering body oils θα προσδώσουν λάμψη στην επιδερμίδα σου\nΑνεξάρτητα με την εποχή του χρόνου, όλες οι γυναίκες επιθυμούν αυτήν τη λάμψη που μόνο μία εβδομάδα διακοπών μπορεί να αφήσει στην επιδερμίδα. Υπό φυσιολογικές συνθήκες, τώρα θα ήταν ο καιρός που αποθήκευες βιταμίνη D. Μπορεί ο ήλιος να λάμπει στην πόλη, ωστόσο εξαιτίας των νέων συνθηκών, οι βουτιές και η ηλιοθεραπεία είναι περιορισμένες.\nΑυτό δεν σημαίνει πως δεν μπορείς να αποκτήσεις τη χρυσαφένια επιδερμίδα που τόσο επιθυμείς. Το μόνο που χρειάζεται είναι να εμπλουτίσεις το οπλοστάσιο της ομορφιάς σου με ένα ενυδατικό έλαιο σώματος με ιριδίζον φινίρισμα. Εκτός από το ότι θα χαρίσει ηλιοκαμένη όψη στην επιδερμίδα, θα κάνει επίσης τα πόδια σου να δείχνουν πραγματικά λαμπερά και σφριγηλά, κατά τις πρώτες εμφανίσεις σου με σορτς και καλοκαιρινά φορεματάκια.\nΠριν τη χρήση ενός body oil, απαραίτητη θεωρείται η απολέπιση της επιδερμίδας με ένα ήπιο scrub με φυσικούς κόκκους, το οποίο θα βοηθήσει με την απομάκρυνση των νεκρών κυττάρων, αποκαλύπτοντας μια πραγματικά λαμπερή και λεία επιδερμίδα.\nΕξίσου αποτελεσματική εναλλακτική μέθοδος απολέπισης είναι και το dry brushing. Το στεγνό βούρτσισμα τονώνει παράλληλα την κυκλοφορία των θρεπτικών συστατικών στους ιστούς και απομακρύνει τις τοξίνες, βελτιώνοντας έτσι την εμφάνιση του.\nΚαι κάποια για να διαλέξεις:\nΙωάννα Τούνη: Η ηλιόλουστη βεράντα του καινούργιου σπιτιού της με τον Δημήτρη\nΔέσποινα Βανδή – Βασίλης Μπισμπίκης: Ανταλλάζουν φιλιά πιο ερωτευμένοι από ποτέ στη Θεσσαλονίκη


EΚΤΑΚΤΟ: Ανοίγουν οι τράπεζες - 420 ευρώ την εβδομάδα οι εβομαδιαίες αναλήψεις απο τα ΑΤΜ\nΑνοίγουν οι τράπεζες τη Δευτέρα με capital controls – Δεν αλλάζει το όριο των 60 ευρώ για τα ΑΤΜ αλλά φτάνει σωρευτικά στα 420 ευρώ την εβδομάδα.\n- Βγήκε η Πράξη Νομοθετικού Περιεχομένου (ΠΝΠ) με βάση την οποία οριστικά ανοίγουν την Δευτέρα οι τράπεζες αλλά με Capital Controls.\n- Εως 60 ευρώ οι ημερήσιες αναλήψεις στα ΑΤΜ.\n- Ανεβαίνει στα 420 ευρώ το όριο των εβομαδιαίων αναλήψεων στα ΑΤΜ – Προσοχή: Εαν χάσετε το όριο τότε μηδενίζεται.\n- Στα 300 ευρώ οι εβδομαδιαίες αναλήψεις για τους συνταξιούχους απο τα γκισέ των τραπεζών.\nτράπεζες, Πράξη Νομοθετικού Περιεχομένου, ανοίγουν οι τράπεζες, εβομαδιαίες αναλήψεις, capital controls


13 αιθέρια έλαια για να μειώσουμε το στρες - Ecozen\nΑρχική Ειδήσεις 13 αιθέρια έλαια για να μειώσουμε το στρες\n13 αιθέρια έλαια για να μειώσουμε το στρες\n11 Φεβρουαρίου 2015 - 15:35\nΑν νιώθουμε αγχωμένοι, ανήσυχοι, ή βρίσκουμε τον εαυτό μας σε περίεργη θέση, τα αιθέρια έλαια μπορούν να μας βοηθήσουν να βρούμε την ισορροπία. Η θεραπευτική δύναμη τους είναι σημαντική όταν τα χρησιμοποιούμε σωστά.\nΠαρακάτω ακολουθούν πέντε τρόποι για να αξιοποιήσετε με τον καλύτερο τρόπο τη δύναμη των αιθέριων ελαίων:\n1. Παίρνουμε μία βαθιά\nΑυτονόητο και εύκολο! Αυτό μπορεί να είναι αρκετό για να μας βοηθήσει να αλλάξουμε την εστίασή μας (έστω και λίγο), και θα μας βοηθήσει να αισθανθούμε λίγο καλύτερα γενικά.\n2. Τα προσθέτουμε στο ντους μας\nΕάν δοκιμάσουμε να προσθέσουμε μερικές σταγόνες από το αγαπημένο μας λάδι στο πάτωμα του ντους μας, ολόκληρο το σώμα μας θα βυθίζεται σε ένα ουσιαστικό ατμό ελαίων. Αυτό θα καθαρίσει την αύρα μας και θα έχει μια θετική επίδραση στο νου και τα συναισθήματά μας.\n3. Έχουμε ένα δείγμα μαζί μας\nΒάζουμε μερικές σταγόνες σε ένα μαντίλι ή βαμβάκι και να το παίρνουμε μαζί μας. Η μυρωδιά του λαδιού θα μας βοηθήσει κατά τη διάρκεια της ημέρας, και οι άνθρωποι θα σχολιάζουν πόσο όμορφη είναι η μυρωδιά μας .\n4. Δοκιμάζουμε ένα θρεπτικό μείγμα λαδιού σώματος\nΣυνήθως χρησιμοποιώντας 3 κουταλάκια του γλυκού λάδι σε ένα μικρό πιάτο και με την προσθήκη 7 – 8 σταγόνες από αιθέριο έλαιο το αλείφουμε σε ολόκληρο το σώμα μας.\nΕίναι πάντα καλύτερο να κάνουμε μια δοκιμή στο δέρμα μας πρώτα, πριν από την εφαρμογή.\n5. Αρωματίζουμε το χώρο μας\nΧρησιμοποιούμε 25 σταγόνες ελαίου σε ένα παραδοσιακό καυστήρα με ένα κερί στο σπίτι μας για να μας βοηθήσει να αισθανθούμε πιο άνετα.\nΠοιο έλαιο ταιριάζει σε κάθε περίπτωση\n1. Rose: Η βασίλισσα των ελαίων βοηθά κατά του στρες\n2. Το λιβάνι: χαλάρωση και αρωματικές ιδιότητες\n3. Λεβάντα: χαλαρωτική, αλλά και ενδυναμωτική. Λειτουργεί κατευναστικά, ανακουφίζει από ήπιο άγχος\n5. Μαντζουράνα: προσφέρει ανακούφιση από το συναισθηματικό πόνο και τη θλίψη\n6. Vetiver: τονώνει και δημιουργεί θετικά συναισθήματα\n7. Χαμομήλι: ηρεμιστικό και καταπραϋντικό\n8. Λεμόνι: απαλό και δροσιστικό\n9. Γεράνι: συμβάλλει στη βελτίωση της διάθεσης\n10. Κανέλα: η γλυκύτητα της μας προσκαλεί να αγαπάμε την εργασία μας\n11. Μάραθο: μας βοηθά να είμαστε ευγενικοί με τον εαυτό μας\n12. Τριανταφυλλιά: επιτρέπει τη ροή αγάπης στο κέντρο της καρδιάς\n13. Ylang Ylang: απελευθερώνει το θυμό\nΠροηγούμενο άρθροΤερατώδεις πλημμύρες δημιούργησαν σε λίγες ημέρες ένα φαράγγι στην Ισλανδία!\nΕπόμενο άρθροΝέο εκπαιδευτικό πρόγραμμα στο Μουσείο Τηλεπικοινωνιών ΟΤΕ


ΤΟ ΧΩΡΙΟ ΤΩΝ ΜΜΕ: media, lifestyle, νύχτα: Νοεμβρίου 2011\nΕΔΩ Ο ΚΟΣΜΟΣ ΚΑΙΓΕΤΑΙ ΚΑΙ ΕΚΕΙΝΗ ΧΤΕΝΙΖΕΤΑΙ\nΣτα χνάρια της Ζέτας Μακρυπούλια βρίσκεται η παρουσιάστρια του πάγου Τζένη. Σήμερα αποφάσισε να κάνει ένα διαφορετικό χτένισμα για να ασχοληθούν αύριο οι απογευματινές εκπομπές μαζί της. Κάτι πρέπει να κάνει για να απασχολεί τα media.\nΝα δεις που οι εκπομπές θα κάνουν crash test τα μαλλιά της Μακρυπούλια με εκείνα της Ζέτας. Μιλάμε για φοβερή έμπνευση απο τους ανθρώπους που τις στελεχώνουν.\nΕΡΧΟΝΤΑΙ ΟΙ ΛΟΓΑΡΙΑΣΜΟΙ, ΦΡΙΚΑΡΙΣΜΕΝΟΙ ΟΙ ΠΑΡΑΛΗΠΤΕΣ!\nΜε λάθος κριτήρια, λάθος υπολογισμούς και λάθος τακτική τα μεγάλα μυαλά της βουλής, μας καπέλωσαν με το τέλος ακινήτων. Χωρίς να ψάξουν και να κάνουν μια έρευνα. Δεν μπορείς να ζητάς λεφτά απο άνεργους, μικροσυνταξιούχους και μεροκαματιάρηδες.\nΤελικά αυτό τους λείπει. Τακτική και κρίση. Δεν μπορούν να πάρουν λεφτά απο όλους. Ας πάρουν απο αυτούς που έχουν να τα δώσουν. Που τους περισσεύουν.\nΑναρτήθηκε από melenios στις 02:08 Δεν υπάρχουν σχόλια:\nΚΑΙ ΤΟ ΤΡΑΓΟΥΔΑΕΙ ΚΙΟΛΑΣ\nΑυτή είναι η ελληνική τηλεοπτική πραγματικότητα αγαπητέ αναγνώστη. Ο Τρύφωνας να τραγουδάει στην εκπομπή του Κωστόπουλου πως είναι γυναίκα του κεφιού. Απο την άλλη ο Βολιώτης να τον ειρωνεύεται και να τον αποκαλέι μαλάκα.\nΚαι όλα αυτά για την τηλεθέαση. Ας είναι καλά ο τριχωτός ο Λάτσιος που τον μάζεψε στον ΑΝΤ1. Διαφορετικά εκπομπή δεν θα έβλεπε ούτε με ναυτικό κυάλι. Εντωμεταξύ Τρυφωνάκο συνέχισε να κάνεις σαχλαμάρες για να σε βλέπει και κανένας άνθρωπος να γελάει. Καλός είσαι, νούμερα φέρνεις. Μόνο πρόσεχε μην (παρα)γίνεις νούμερο. Φιλάκια!\nΑναρτήθηκε από melenios στις 03:13 Δεν υπάρχουν σχόλια:\nΑΝΤΕ ΚΑΙ ΤΟΥ ΧΡΟΝΟΥ ΣΕ ΠΡΩΙΝΟ!\nΤο έπιασε το νόημα ο εκδότης. Είδε πως δεν υπάρχει ψωμί στα περιοδικά και το έριξε στο καλαματιανό της τηλεόρασης. Τσάμπα διαφήμιση, εθισμός στη κάμερα και όλα καλά. Που ξέρεις, του χρόνου μπορεί να τον βάλει ο Λάτσιος να κάνει πρωινό με τη γυναίκα του. Καλύτεροι είναι δηλαδή ο Λιάγκας και η Σορδά;\nΆσε που ο Πέτρος είναι και δεινός μάγειρας οπότε θα πάρει επ ώμου τη στήλη της μαγειρικής. Εκεί θα τρέμουν εναλλάξ Καλλίδης και Μπαρμπαρήγου. Η χαρά του εξηντάρη οικογενειάρχη θα γίνει ο Κωστόπουλος.\nΑναρτήθηκε από melenios στις 03:11 Δεν υπάρχουν σχόλια:\nΠΟΝΕΣΕ Ο ΠΙΣΙΝΟΣ ΤΟΥ ΑΠΟ ΤΑ ΠΟΛΛΑ ΠΕΣΙΜΑΤΑ!\nΤέτοια χουνέρια είχε να περάσει απο το στρατό το τρελό αγόρι Βασίλειος. Δεν άντεξε στις σκληρές και αντίξοες συνθήκες, στις βάρμαρες και εξοντωτικές προπονήσεις με αποτέλεσμα να ζητήσει να αποχωρήσει απο το παιχνίδι.\nΗ παρουσιάστρια θαύμασε την μεγαλοψυχία του μόδιστρου και τον αποκάλεσε ιππότη, δείχνοντας έτσι το σθένος και τον αντρισμό του συμμετέχοντα με το eye liner.\nΑναρτήθηκε από melenios στις 03:00 Δεν υπάρχουν σχόλια:\nΣΕ ΚΡΗΤΙΚΟ ΕΣΤΙΑΤΟΡΙΟ ΤΗΣ ΝΕΑΣ ΕΡΥΘΡΑΙΑΣ\nΗ Λαίδη μετά του Αντύπα εθεάθησαν το Σαββατοκύριακο που μας πέρασε σε Κρητικό στέκι της Νέας Ερυθραίας. Εκείνη με φόρμες, άνετη και κουλ έπινε τις ρακές της και συζητούσε με τον Αντύπα ορισμένα θέματα που αφορούν τις εμφανίσεις τους σε νυχτερινό κέντρο της Κηφισιάς.\nΕκτός απο αυτό, λες να σχεδιάζει το κορίτσι κανά καλό τηλεοπτικό reality;\nΑναρτήθηκε από melenios στις 02:46 Δεν υπάρχουν σχόλια:\nΚΑΠΩΣ ΕΤΣΙ ΕΧΕΙ ΕΞΕΛΙΧΘΕΙ ΤΟ ΘΕΜΑ ΤΗΣ ΝΕΑΣ ΚΥΒΕΡΝΗΣΗΣ!\nΠραγματικά τόση καθυστέρηση και αργοπορία δεν ζήσαμε ούτε στους διαλόγους της Λάμψης του Φώσκολου. Η νεα κυβέρνηση συνεργασίας θα μπορούσε άνετα να λάβει μέρος σε σαλιγκαροδρομίες και η πλάκα είναι πως θα έχανε πανηγυρικά!\nΠαρακολουθείς στην τηλεόραση πότε θα ανακοινώσουν πως ο Παπαδήμος θα γίνει ο νεος πρωθυπουργός. Μήπως έγινε και αυτός παπατρέχας; Μπας και άλλαξε γνώμη ο άνθρωπος;\nΑναρτήθηκε από melenios στις 21:39 Δεν υπάρχουν σχόλια:\nΤΟ ΒΙΝΤΕΟ ΜΕ ΤΗΝ ΑΤΥΧΗ ΣΤΙΓΜΗ ΤΟΥ IRON MIKE\nΑναρτήθηκε από melenios στις 15:43 Δεν υπάρχουν σχόλια:\nΟΠΟΙΟΣ ΘΕΛΕΙ, ΒΡΙΣΚΕΙ\nΑκούω τριγύρω μια διάχυτη γκρίνια περι οικονομικής κρίσης, ανεργίας, πολιτικής κατάστασης. Οκ, συμφωνώ. Τα πράγματα δεν βρίσκονται και στην καλύτερη τους φάση. Η αλήθεια όμως είναι πως αν θέλεις να δουλέψεις, σίγουρα θα βρεις κάτι να κάνεις.\nΣίγουρα δεν υπάρχουν λεφτά. Απο την άλλη όμως υπάρχουν ακόμα δουλειές που δίνουν χρήματα. Είναι πολύ χαιρέκακο και μίζερο να σκεφτόμαστε καθόλη τη διάρκεια της μέρα αρνητικά. Cheer up ρε!\nΑναρτήθηκε από melenios στις 12:19 Δεν υπάρχουν σχόλια:\nΟ ΜΟΝΟΣ ΛΟΓΟΣ ΠΟΥ ΚΑΝΕΙ ΝΟΥΜΕΡΑ ΕΙΝΑΙ ΠΩΣ ΔΕΝ ΥΠΑΡΧΕΙ ΤΙΠΟΤΕ ΑΛΛΟ ΑΠΕΝΑΝΤΙ!\nΣήμερα έκατσα λίγο να δω την εκπομπή της Γερμανού και πραγματικά βαρέθηκα με όλες αυτές τις σαχλαμάρες που λέει. Βέβαια δεν είναι τυχαίο που η εκπομπή της κάνει νούμερα, μιας και τα άλλα κανάλια έχουν ακόμα πιο βαρετά πράγματα στο προγραμμά τους.\nΈνα στοιχείο που επίσης δεν την κολακεύει καθόλου είναι η επιμονή της να μη δίνει λόγο ύπαρξης στο πάνελ της εκπομπής της, εκτός απο τον Γεωργαντά. Ο γιός του Λιάτσου έφυγε (όχι πως τον άφηνε να λέει και τόιποτα), ενώ αυτός που έμεινε πωλείται και σε ζαρντινιέρα!\nΑναρτήθηκε από melenios στις 12:05 Δεν υπάρχουν σχόλια:


Η «Γωνιά Αγάπης» της Μητροπόλεώς μας ξεκινά την λειτουργία της\nΤην εκδήλωση που πραγματοποιήθηκε στο εστιατόριο του κ. Πουλάκου στις Αιγιές Γυθείου προλόγισε ο υπεύθυνος του Γενικού Φιλοπτώχου Ταμείου της Ιεράς Μητροπόλεώς μας πρωτοπρ. π. Σταύρος Βλαστέλης, ο οποίος αναφέρθηκε στις δράσεις του Γενικού Φιλοπτώχου Ταμείου, ενημέρωσε για τους απολογισμούς των τελευταίων ετών, αλλά και για τη νέα πρωτοβουλία της Μητροπόλεώς μας, την Ίδρυση του Κοινωνικού Παντοπωλείου. Στη συνέχεια ακολούθησε μουσικό πρόγραμμα με εόρτιους βυζαντινούς ύμνους και παραδοσιακά τραγούδια από το Βυζαντινό μουσικό σχήμα ‘’Μελωδοί’’, υπό την διεύθυνση του πρωτοψάλτη κ. Νικολάου Ταμπρατζή και το Μουσικού Εργαστήρι Γυθείου υπό τη διεύθυνση της κας Χρύσας Μάνδρου – Φιλιππάκου.\nΟ Σεβ. Ποιμενάρχης μας στο τέλος, έκλεισε την ωραία αυτή εκδήλωση μιλώντας για την μεγάλη αρετή της αγάπης. Είπε οτι, ο Χριστός έφερε την αγάπη στον κόσμο, που δεν υπήρχε προηγουμένως. Είναι η Αγάπη ο Χριστός, τόνισε με έμφαση. Και συνέχισε υπογραμμίζοντας οτι ο Απόστολος Παύλος, μας έδωσε τον Ύμνο της αγάπης (το 13ο κεφάλαιο της προς Κορινθίους Επιστολής του). Κατόπιν οι μεγάλοι Πατέρες της Εκκλησίας μίλησαν και εφήρμοσαν την αγάπη στην πράξη, όπως ο Μέγας Βασίλειος με την «Βασιλειάδα» του, ο Ιερός Χρυσόστομος με το «κιβώτιο πενήτων» η Αγία Φιλοθέη η Αθηναία με το αρχοντικό της και πολλοί άλλοι σύγχρονοι άγιοι. Μίλησε ο Σεβ. και για τους αφανείς ανθρώπους της αγάπης, που τους ξέρει μόνο ο Θεός και κατέληξε: «Αγαπητοί μου απόψε με τα εγκαίνια, για πρώτη φορά, του Κοινωνικού Παντοπωλείου της Ιεράς Μητροπόλεώς μας φανερώνεται και εδώ η αγάπη. Γιορτάζει η αγάπη! Έχει βάλει τα γιορτινά της και αυτά είναι όλα αυτά τα δέματα αγάπης. Και η αγάπη είναι ένας ατελείωτος δρόμος. Αρχή της η φάτνη της Βηθλεέμ και δεν έχει τέλος. Η αγάπη από τότε, από το Σπήλαιο της Βηθλεέμ πορεύεται, διαρκώς πορεύεται. Σε μονοπάτια, σε δρόμους, σε λεωφόρους της ανθρωπότητος. Φθάνει και σε μας. Κάμνει ένα σταθμό εδώ στο άκρο της Πελοποννήσου, στη Μάνη, εδώ στην γωνιά μας, στη «γωνιά αγάπης» της Μητρόπολής μας. Αυτή θα είναι και η ονομασία του Κοινωνικού Παντοπωλείου μας, «ΓΩΝΙΑ ΑΓΑΠΗΣ». Λοιπόν, η γωνιά αυτή της αγάπης είναι ένα σημείο του Θεού στη ζωή μας, μια φάτνη του Γεννηθέντος. Και μη ξεχνάμε, η ιστορία γράφεται και με την αγάπη. Ας δοξάσουμε τον Γεννηθέντα Κύριον μας Ιησού Χριστό. Αγαπητά μου παιδιά, αδελφοί μου χριστιανοί: Δώστε αγάπη και πάρτε αγάπη».\nΤην εκδήλωση τίμησαν με την παρουσία τους ο Βουλευτής Λακωνίας κ. Δαβάκης, η αντιδήμαρχος του Δήμου Αν. Μάνης κα Δρακουλάκου, ως εκπρόσωπος του Δημάρχου, ο Αστυνομικός Διευθυντής Λακωνίας κ. Τσιγαρίδης, ο Διοικητής του Α.Τ. Γυθείου. Υπαστυνόμος Α’ κ. Βασιλάκος, ιερείς της Ιεράς Μητροπόλεώς μας, αντιδήμαρχοι, δημοτικοί και τοπικοί σύμβουλοι και πλήθος κόσμου.\nΚατά την διάρκεια της εκδήλωσης πραγματοποιήθηκε η κλήρωση της λαχειοφόρου αγοράς με τους τυχερούς αριθμούς να είναι οι εξής:\nΝο 1170= Καναπές κρεβάτι\nΝο 1101=κρεβάτι διπλό με στρώμα Αφοί Μουρκόγιαννη\nΝο 548 αλλαγή λαδιών Πέτρου Τσιγκουρακου\nΝο 382= τριήμερη διαμονή στα ενοικ. Δωμάτια Δεμεστοιχα\nΝο 1489= ένα δοχείο λάδι\nΝο 1488= 2 κιλά μέλι.


5 εκατομμύρια ευρώ σκόρπισε ο βασιλιάς του Μαρόκου στην Ηλεία! | anagnostis.org - Ειδήσεις\n5 εκατομμύρια ευρώ σκόρπισε ο βασιλιάς του Μαρόκου στην Ηλεία!\nΔημοσιεύτηκεΚυρ. 2 Αυγ. 2015\nΣτην Ελλάδα της κρίσης, βρέθηκε ο Βασιλιάς του Μαρόκου Μοχάμεντ Στ’ για διακοπές στην Ηλεία. Ο Βασιλιάς του Μαρόκου μαζί με την σύζυγό του Πριγκίπισσα Λάλα Σάλμα, παρέμειναν για μια εβδομάδα στο Grekotel Olympia Riviera και φήμες λένε πως διέθεσαν περί τα πέντε εκατομμύρια ευρώ για τις διακοπές τους μαζί με τα περίπου 200 άτομα που τους συνόδευαν!\nΟ Βασιλιάς του Μαρόκου έφτασε την περασμένη Τετάρτη στην Ηλεία, αεροπορικώς μέσω Αράξου. Μαζί του ταξίδεψαν η σύζυγός του Πριγκίπισσα Λάλα Σάλμα, τα δύο του παιδιά, ο Αντιβασιλέας καθώς και ο Πρέσβης του Μαρόκου στην Ελλάδα. Την αποστολή συμπλήρωναν μέλη της Βασιλικής Οικογένειας και αρκετοί φίλοι τους. Για την ασφάλεια τους φρόντιζαν καθημερινά και κάθε στιγμή 70 άνδρες και γυναίκες της Βασιλικής φρουράς, καθώς και 50 Έλληνες και Ελληνίδες αστυνομικοί από την Ηλεία και την Αχαΐα. Ακόμα τον Βασιλιά ακολούθησαν οι πιστοί του υπηρέτες, οι μπάτλερ, οι γυμναστές, οι μάγειροι και λοιπό προσωπικό που έφτανε τα 200 άτομα.\nΗ επιμονή της βασιλικής οικογένειας να επισκέπτεται την Ηλεία για διακοπές κάθε καλοκαίρι και στο ίδιο ξενοδοχειακό συγκρότημα, αποτελεί διαφήμιση για την Ελλάδα, την Ηλεία και την Grecotel.\nΣύμφωνα με πληροφορίες ο Βασιλιάς ήθελε πολύ μεγάλο χώρο στις υπερπολυτελείς σουίτες του Mandola Rosa και έγιναν ακόμα και διαμορφώσεις των χώρων για να καλυφθούν οι ανάγκες του. Μάλιστα καλά γνωρίζοντες για την παραμονή του Βασιλιά, ανέφεραν πως έφτασαν στην Ηλεία, αεροπορικώς 7 φορτία με πράγματα, από θρόνους, κόκκινα χαλιά, σκηνές, μάρμαρα, προσωπογραφίες του Βασιλιά, έως τρόφιμα, ποτά και χιλιάδες άλλα αντικείμενα.\nΗ διεύθυνση του ξενοδοχείου διέθεσε πέρα από τους χώρους του Mandola Rosa και αρκετούς άλλους στο Olympia Oasis προκειμένου να καλύψει τις ανάγκες της Βασιλικής αποστολής. Και όχι μόνο αυτό… ένα μεγάλο prive τμήμα της παραλίας μπροστά από το Mandola Rosa, είχε διαμορφωθεί κατάλληλα ώστε ο Βασιλιάς και η οικογένειά του να απολαμβάνουν το πρωινό, το γεύμα ή το δείπνο τους. Η Πριγκίπισσα επίσης κάθε μεσημέρι έως αργά το απόγευμα απολάμβανε το μπάνιο της στην θάλασσα του Ιονίου, εννοείται με πολυπληθή φρουρά γύρω της, για να μην πλησιάσει ή φωτογραφίσει κανείς την ίδια ή την οικογένειά της.\nΗ βασιλική οικογένεια ήταν φειδωλή στις εξόδους της που περιορίστηκαν σε Ολυμπία, όπου και ξεναγήθηκαν στον αρχαιολογικό χώρο, σε Ζάκυνθο και στην γραφική Γλύφα όπου απόλαυσαν φρεσκότατα ψάρια σε τοπική ταβέρνα.\nΚυλλήνη Ηλεία Γλύφα Ζάκυνθος Ολυμπία Μαρόκο Βασιλίας Μαρόκου διακοπές


Θεόδωρος Πάγκαλος και κατάργηση της ανθρώπινης λογικής…. | αἰέν ἀριστεύειν\n← Δεν μπορεί κανείς να μου πάρει την αξιοπρέπεια\nΟΙ ΑΥΣΤΡΑΛΟΙ ΛΑΤΡΕΥΟΥΝ ΤΑ ΑΡΧΑΙΑ ΕΛΛΗΝΙΚΑ →\nΠαρακολουθώντας τη συνέντευξη του κ. Παγκάλου στην εκπομπή Πρώτη Γραμμή του ΣΚΑΪ, μου δημιουργήθηκαν κάποια ερωτήματα, με κυρίαρχο το εξής:\nΕσείς κύριε Πάγκαλε, τί κάνατε τόσα χρόνια;\nΕπειδή νομίζω ότι το παραπάνω ερώτημα θα καλυφθεί μελλοντικά από τον ίδιο, με την έκδοση κάποιου βιβλίου, ας πω την άποψή μου μέσω του Ramnousia σχετικά με τον ισχυρισμό, “Δεν τα φάγαμε μαζί, Μαζί τα τρώμε”…\nΑπεχθάνομαι τις γενικεύσεις. Όπως δεν είναι όλοι οι μετανάστες δολοφόνοι, έτσι δεν είναι και όλοι οι Έλληνες λάτρεις του Χίτλερ. Αντίστοιχα, δεν τα φάγαμε όλοι μαζί και ούτε συνεχίζουμε να τα τρώμε…\nΗ γενίκευση αυτή (και μόνο) θα έπρεπε να αφυπνίσει τον κοιμώμενο εγκέφαλο του Έλληνα και να σκεφτεί πώς τον αντιμετωπίζει η πολιτική εξουσία: σαν παιδί του Δημοτικού.\nΕάν κάποιος πολίτης ή κάποια επιχείρηση, που οφείλει να κόβει αποδείξεις, δεν το πράττει, τότε δεν φταίει ο ίδιος, αλλά αυτός που του επιτρέπει να το κάνει χωρίς καμία διάθεση τιμωρίας. Δηλαδή, το Κράτος.\nΕίμαστε 10.000.000 άνθρωποι, σε μία χώρα που μόνο και μόνο από τους κοινούς φίλους στο Facebook, θα δείτε ότι οι περισσότεροι είμαστε το λιγότερο γνωστοί μεταξύ μας. Δεν μπορώ να διανοηθώ ότι κάποιος αρμόδιος δεν γνωρίζει μία παρανομία που γίνεται στην ίδια του τη χώρα. Εδώ μπορούμε και μαθαίνουμε την προσωπική – σεξουαλική ζωή του καθενός, στην παρανομία θα κολλήσουμε;\nΑπό τη στιγμή όμως που το Κράτος, ΔΕΝ εφάρμοζε τους κανόνες που το ίδιο θέσπιζε, τότε δεν μπορεί να κατηγορεί τους πολίτες του, δημιουργώντας συνενόχους! Η διαφορά με τις χώρες που έχουμε (όχι εμείς, αλλά οι επικοινωνιολόγοι των πολιτικών μας) σαν πρότυπο, είναι ότι εκεί ο πολίτης έχει τη συνείδηση της τιμωρίας, η οποία εντέχνως φαίνεται, μετά από τόσα χρόνια εφαρμογής, ως κοινωνική συνείδηση.\nΚλείνω με ένα άλλο ερώτημα….Ο κ. Πάγκαλος άφησε να εννοηθεί ότι γνωρίζει καταστάσεις διαφθοράς. Δεν το λέω εγώ δημόσια, ο ασήμαντος πολίτης, αλλά ένας πρώην Βουλευτής – Υπουργός και πρώην Αντιπρόεδρος Κυβερνήσεως.\nΓιατί κάποιος από τη Δικαιοσύνη δεν έχει, έστω την απορία, να ρωτήσει τον κ. Πάγκαλο τί ακριβώς εννοεί;\nΥ.Γ.: Μακάρι να μπορούσα να μην κάνω έμμεση διαφήμιση του βιβλίου του κ. Παγκάλου, αλλά νομίζω ότι είναι αναπόφευκτη…


Ηττα για την Εθνική ανδρών με 3-1 από το Ισραήλ - Onsports.gr\nOnsports team\t09 Ιουνίου 2012, 22:35\nΗττα για την Εθνική ανδρών με 3-1 από το Ισραήλ\nΗ Εθνική ομάδα βόλεϊ των ανδρών γνώρισε την ήττα με 3-1 (25-21, 26-24, 22-25, 25-19) σετ από το Ισραήλ, στο δεύτερο παιχνίδι του τρίτου γύρου για το Ευρωπαϊκό Λιγκ, που διεξάγεται στην πόλη Ρα Ανανά στο Ισραήλ.\nΟι διεθνείς μας, εμφανώς βελτιωμένοι σε μπλοκ και υποδοχή σε σχέση με το χθεσινό (8/6) παιχνίδι απέναντι στη Σλοβακία, κάτι που δεν ήταν όμως αρκετό για να τους δώσει τη νίκη. Να σημειωθεί πως στο «METROWEST Municipal Sport Palace» βρέθηκαν και 10 ομογενείς προκειμένου να παρακολουθήσουν την προσπάθεια της ελληνικής ομάδας.\nΟ Αλέκος Λεώνης επέλεξε για να ξεκινήσει τους Μπέλλο, Κοκκινάκη, Καρυπίδη, Τερζή, Πετρέα, Πελεκούδα, και λίμπερο τον Αχιλλέα Παπαδημητρίου.\nΤο ξεκίνημα δεν ήταν ιδανικό για την ελληνική ομάδα, αφού αν και πλησίασε κατά διαστήματα, δεν κατάφερε να πάρει... κεφάλι σε κανένα σημείο του σετ, πλην του ξεκινήματος, χάνοντάς το τελικά, με 25-21. Ωστόσο, είχε καταφέρει νωρίτερα να κάνει σημαντική ανατροπή. Το σκορ ήταν 21-16 και μπόρεσε να μειώσει σε 22-20. Σε εκείνο το σημείο, ο Πελεκούδας που ήταν στο σερβίς, χάλασε την υποδοχή του Ισραήλ με τον πασαδόρο των Ισραηλινών, Κατζενέλσον να κάνει διπλή μπαλιά, αλλά ο διαιτητής δεν έδειξε την υπέρβαση με αποτέλεσμα, οι Ισραηλινοί να πάρουν τον πόντο. Μία λάθος απόφαση σε ένα κρίσιμο σημείο, αφού οι διεθνείς μας θα μείωναν στον πόντο και θα έμπαιναν και πάλι στο σετ.\nΒελτιωμένο πρόσωπο παρουσίασαν οι παίκτες του Αλέκου Λεώνη στο δεύτερο σετ, το οποίο πάλεψαν μέχρι τον τελευταίο πόντο, αλλά το έχασαν στις λεπτομέρειες με 26-24. Η ελληνική ομάδα ξεκίνησε καλύτερα, καταφέρνοντας να προηγηθεί με 5-2. Δύο παίκτες όμως, που έχουν περάσει από το ελληνικό πρωτάθλημα, ο Σαφράνοβιτς που είχε αγωνιστεί στην Πάτρα και ο Φάιγκα, που έχει υπάρξει παίκτης του Εθνικού Αλεξανδρούπολης δυσκόλεψαν τους διεθνείς μας. Ο Γιώργος Πετρέας από ελληνικής πλευράς προσπάθησε σε ένα ακόμα σετ να «χαλάσει» την ισραηλινή υποδοχή με το σερβίς του αλλά τελικά οι «οικοδεσπότες», που είχαν και τον κόσμο στο πλευρό τους πήραν το σετ και έκαναν το 2-0.\nΜε τον Γιάννη Τακουρίδη να πιάνει καλή απόδοση στο μπλοκ και τον Θεόκλητο Καρυπίδη να δίνει επιθετικές λύσεις, η ελληνική ομάδα το πήρε το τρίτο σετ. Ο Σαφράνοβιτς πήγε και πάλι να στήσει τους παίκτες του Αλέκου Λεώνη στον... τοίχο, αφού οι διεθνείς μας βρίσκονταν με 3 πόντους μπροστά (22-19), αλλά ο Σαφράνοβιτς με 2 προσωπικούς του πόντους έβαλε και πάλι τους Ισραηλινούς στο παιχνίδι (22-21). Στη συνέχεια το ελληνικό μπλοκ λειτούργησε καλά, με τους Πετρέα – Μπέλλο να σταματούν τον Σαφράνοβιτς. Επίσης, οι διεθνείς μας είχαν βελτιωμένη υποδοχή και καλύτερη -από ότι στα προηγούμενα δύο σετ- άμυνα, καταφέρνοντας να πάρουν το σετ με 25-22.\nΜε την εύστοχη επίθεση του αρχηγού μας, η ελληνική ομάδα είχε το προβάδισμα στο πρώτο τεχνικό τάιμ άουτ (7-8). Το χαμένο σερβίς του Τακουρίδη, το μπλοκ άουτ από Πετρέα – Μπέλλο – Κοκκινάκη και ο πόντος από τον Χίλμαν έδωσαν διαφορά 3 πόντων στους Ισραηλινούς (13-10). Στο δεύτερο τεχνικό τάιμ άουτ, οι οικοδεσπότες προηγούνταν με 16-13, με την τελευταία φάση να είναι υπό αμφισβήτηση. Ο Ουκρανός διαιτητή έδειξε ότι ο Κοκκινάκης πέρασε κάτω από το φιλέ, με τους Έλληνες να διαμαρτύρονται. Άουτ επίθεση από τον Μπέλλο και ο πόντος από τον Στέιν στη συνέχεια, έδωσαν σημαντικό προβάδισμα στους Ισραηλινούς με 23-17. Στην αμέσως επόμενη φάση, ο Μπέλλος πήρε το... αίμα του πίσω, κερδίζοντας το μπλοκ άουτ, ενώ ο Κοκκινάκης έκανε το μπλοκ, μειώνοντας σε 23-19. Ο Χίλμαν τελείωσε το σετ (25-19) αλλά και το παιχνίδι με 3-1 υπέρ των Ισραηλινών.\nΣτο άλλο παιχνίδι της ημέρας, η Σλοβακία κέρδισε τη Δανία με 3-0. Αύριο (10/06) στην τελευταία αναμέτρηση στην πόλη Ρα Ανάνα στο Ισραήλ, οι διεθνείς μας αντιμετωπίζουν τους Δανούς στις 5 μ.μ.\nΙσραήλ (Καπρόβσκι): Οζόκιν, Χέρσκο 7, Στέιν 11, Λ Σχουάρτζ 72 (78%), Φαϊγκα 17, Μπαρ Νέτζερ, Χίλμαν 5, Βέισμαν, Μπεν Γκαλ 7, Κατζενελσον 1, Σαφράνοβιτς 18, Σοκόλοβ 9.\nΕλλάδα (Λεώνης): Μπέλλος 11, Πετρέας 8, Τερζής, Καρυπίδης 23, Πελεκούδας 4, Θάνος, Σαρικεϊσογλου 2, Τακουρίδης 8, Αχ. Παπαδημητρίου 69% (50%), Στιβαχτής, Κοκκινάκης 9, Ριζόπουλος 1.


MYSTERY PLANET: Ιταλία: Αρχαιολογικός θησαυρός επέστρεψε στη Ρώμη\nΤα πολύτιμα έργα τέχνης χρονολογούνται από τον 8ο αι. π.Χ. ώς τον 3 αι. μ.Χ. και βρέθηκαν σε αποθήκες στη Βασιλεία της Ελβετίας, που ανήκουν στον διαβόητο έμπορο τέχνης Τζιανφράνκο Μπεκίνα.\n«Πρόκειται για τον μεγαλύτερο αριθμό αρχαιοτήτων που έχουν βρεθεί ποτέ, σε μία μεμονωμένη επιχείρηση» δήλωσε ο ιταλός υπουργός Πολιτισμού Ντάριο Φραντσεσκίνι.\nΣχεδόν όλες οι αρχαιότητες είναι προϊόντα λαθρανασκαφών που έγιναν σε διάφορες περιοχές της Ιταλίας: στην Καλαβρία, την Καμπανία, τη Λάτσιο, την Απουλία, τη Σαρδηνία και τη Σικελία.\nΤο «κύκλωμα Μπεκίνα», με πλοκάμια σε Ηνωμένες Πολιτείες, Αυστραλία, Ιαπωνία και Βρετανία, απασχολεί εδώ και χρόνια τις αρχές. Στο κύκλωμα εμπλέκονται συντηρητές αρχαιοτήτων, τυμβωρύχοι, ιστορικοί τέχνης, καθώς επίσης ανυποψίαστοι συλλέκτες και μεγάλα μουσεία σε όλο τον κόσμο.\nΑντιμέτωπες με το κύκλωμα Μπεκίνα έχουν βρεθεί και οι ελληνικές υπηρεσίες. Τον Οκτώβριο του 2014, η Διεύθυνση Τεκμηρίωσης και Προστασίας Πολιτιστικών Αγαθών του υπουργείου Πολιτισμού κατάφερε να μπλοκάρει τη δημοπράτηση, από τον οίκο Bonhmas στο Λονδίνο, μίας αρχαίας κεφαλής του Ερμή των Προπυλαίων.\nΌπως διαπιστώθηκε, επρόκειτο για ρωμαϊκό αντίγραφο έργου του Αλκαμένη, το οποίο είχε εξαχθεί παράνομα από μέλη του κυκλώματος Μπεκίνα.\nΣύμφωνα με τα ιταλικά μέσα ενημέρωσης, παρόλο που οι 5.361 αρχαιότητες θα μπορούσαν να εκτεθούν ως μία ολοκληρωμένη συλλογή, εντούτοις το υπουργείο Πολιτισμού της χώρας προσανατολίζεται στο να επιστραφούν στα μουσεία των περιφερειών απ' όπου προέρχονται.


The Editor: Νέο boutique ξενοδοχείο στο κέντρο της Αθήνας - etravelnews.gr\nThe Editor: Νέο boutique ξενοδοχείο στο κέντρο της Αθήνας\n6 Μαΐου 2019, 1:11 μμ\nΈνα νέο 4άστερο boutique ξενοδοχείο θα ανοίξει τον Ιούλιο στο κέντρο της Αθήνας. Πρόκειται για το The Editor Athens Hotel (φωτογραφίες), που βρίσκεται στη συμβολή των οδών Βορέου και Καρόρη, πολύ κοντά στην οδό Αθηνάς και στο Μοναστηράκι.\nΤο The Editor θα διαθέτει 40 δωμάτια και σουίτες, rooftop εστιατόριο και δύο bars.\nΤη διαχείριση (management) του The Editor έχει αναλάβει η HIP Hospitality, που έχει πολλές επιτυχημένες συνεργασίες στον ξενοδοχειακό κλάδο και στην οποία Διευθύνων Σύμβουλος είναι ο Πάνος Πανταζόπουλος.\nThe Editor Hotelνέα ξενοδοχεία στην Αθήνα


ΑΡΓΟΛΙΔΑ mykines.blogspot.gr: Tα διαφημιζόμενα ρουσφέτια του κομματάρχη Μπακέτου\nTα διαφημιζόμενα ρουσφέτια του κομματάρχη Μπακέτου\nΑΥΡΑ: Κύριε Δήμαρχε, να τον χαίρεστε τον κομματάρχη Μπακέτο\nΜε αφορμή τις δηλώσεις του Αντιδήμαρχου Ναυπλιέων Ανδριανού Δήμα (Μπακέτου), η συντονιστική επιτροπή της δημοτικής παράταξης ΑΥΡΑ εξέδωσε την ακόλουθη ανακοίνωση:\nΣε πρόσφατη τηλεοπτική του συνέντευξη, ο αντιδήμαρχος Ναυπλίου και πρώτος σε σταυρούς προτίμησης από τους υποψήφιους όλων των συνδυασμών στις δημοτικές εκλογές, κος Ανδριανός Δήμας (κατά κόσμον Μπακέτος) αιτιολογεί γιατί πήρε τόσες πολλές ψήφους.\nΠαραδέχεται ανενδοίαστα ότι «βοηθάει» τους πολίτες σε οικονομικά, στρατιωτικά, νοσοκομειακά ζητήματα καθώς επίσης και στην έκδοση άδειας για πάγκο στη λαϊκή αγορά του Ναυπλίου. Εκμεταλλεύεται την ανέχεια και την απελπισία των πολιτών, κάνει ρουσφέτια και εισπράττει ψήφους. Αντικαθιστά το ανύπαρκτο κοινωνικό κράτος, υποστηριζόμενος απ' ότι φαίνεται από έναν ολόκληρο κομματικό μηχανισμό που δουλεύει συντεταγμένα υπό τις οδηγίες του. Αντί να ντρέπεται λοιπόν για το χάλι στο οποίο αυτός και ο προϊστάμενός του Δήμαρχος, έχουν φέρει τις κοινωνικές δομές και υπηρεσίες του Δήμου, αυτοδιαφημίζεται σαν άλλος Γκρούεζας της εποχής του αλησμόνητου Μαυρογιαλούρου. Μας διευκρινίζει ευτυχώς ότι δε διορίζει στο δημόσιο, τουλάχιστον την εποχή αυτή! Δε μας διευκρινίζει όμως ότι «βοηθώντας» τους πελάτες του, αδικεί κάποιους άλλους συμπολίτες μας με αντίστοιχα αιτήματα.\nΕίναι απορίας άξιο, το πώς μέχρι σήμερα δεν έχει επέμβει έστω ένας εισαγγελέας για να ζητήσει εξηγήσεις για τα διαφημιζόμενα ρουσφέτια του κομματάρχη Μπακέτου. Κύριε Δήμαρχε, να χαίρεστε τον αντιδήμαρχό σας, τις ημέρες και τα έργα του.


Τι θα δω αυτήν την σεζόν; – ANIME MONOGATARI\nmonogatarian\t 5 Απριλίου 2018\t Σχολιάστε\nΣε λίγες μέρες κάνουν πρεμιέρα οι νέες σειρές της σεζόν! Σας παρουσιάζω αυτά που μου έχουν τραβήξει την προσοχή περισσότερο, καθώς και λίγα λόγια για το καθένα!\nΕδώ και ένα χρόνο έχω ξεκινήσει και βλέπω τακτικά σειρές ενώ βρίσκονται on-going, τις περασμένες σεζόν όμως δεν βρήκα κάποιον ικανοποιητικό αριθμό anime για να παρακολουθήσω. Το φθινόπωρο του 2017 ολοκλήρωσα το Fate/Apocrypha, το Girls Last Tour και το RWBY, ενώ ακόμη on-going είναι το Black Clover, το οποίο το παρακολουθώ πλέον από «υποχρέωση», παρά για απόλαυση. Τον χειμώνα παρακολούθησα τα πρόσφατα ολοκληρωμένα Kokkoku και Ito Junji Collection, ενώ το Violet Evergarden συνεχίζεται. Φυσικά, χρωστάω ακόμα στον εαυτό μου τις σειρές Made in Abyss και Mahoutsukai no Yome, τις οποίες θα τις ξεκινήσω άμεσα.\nΣε γενικές γραμμές δηλαδή, σε κάθε σεζόν έβρισκα 2 ή 3 anime για να παρακολουθήσω. Για πρώτη φορά, ρίχνοντας μια ματιά στη λίστα με τις σειρές που θα ξεκινήσουν τώρα, ο αριθμός αυτός έχει αυξηθεί κατακόρυφα και αυτό είναι κάτι που με έχει κάνει να ανυπομονώ κάπως για να ανακαλύψω τι θα δω. Θα μιλήσω για τις 7, ναι 7 σειρές που μου έχουν τραβήξει την προσοχή, που θα προσπαθήσω να παρακολουθήσω και που θα ελπίζω να είναι καλές, ίσως ανακαλύπτοντας ένα δικό μου «διαμαντάκι» ανάμεσα τους.\nΘα ξεκινήσω με το προφανές. Τουλάχιστον αυτοί που με γνωρίζουν ξέρουν ότι για εμένα αυτή τη σεζόν, το προφανές είναι το Steins;Gate 0. Έχοντας λατρέψει την πρώτη σειρά και έχοντας παίξει και λίγο από το Visual Novel, η ανυπομονησία μου να βγει αυτό το anime είναι τεράστια! Πρόκειται για τη συνέχεια του sci-fi drama, όπου ο τρελός μας επιστήμονας, Okabe Rintaru, μετά από αμέτρητες προσπάθειες για να σώσει την Makise Kurisu από τα γεγονότα που έλαβαν μέρος στην πρώτη σειρά, εγκαταλείπει και αποφασίζει να συνεχίσει τη ζωή του. Κάποια γεγονότα όμως θα φέρουν κατά κάποιον τρόπο την Kurisu ξανά στη ζωή του, ξυπνώντας τις αναμνήσεις και δημιουργώντας του πόνο. Για την παραγωγή είναι ξανά υπεύθυνη η White Fox και το cast των ηθοποιών δεν έχει αλλάξει, οπότε περιμένουμε ένα εξίσου εντυπωσιακό αποτέλεσμα. Όντας το sequel, λογικά είναι απαραίτητο κάποιος να έχει δει την πρώτη σειρά προκειμένου να καταλάβει τα γεγονότα και σε αυτό, άρα εάν δεν την έχετε δει πρέπει να το κάνετε οπωσδήποτε! Είναι από τις πιο αγαπημένες μου σειρές που έχω δει. Το anime θα έχει 23 επεισόδια και ξεκινά στις 12 Απριλίου, οπότε προλαβαίνετε!\nΤο δεύτερο που μου τράβηξε την προσοχή είναι το Devils Line. Είναι η ιστορία του Yuuki Anzai, όπου είναι μισός βρικόλακας, της μαθήτριας Tsukasa Taira. Έχω ακούσει σχόλια ότι η σειρά αυτή θυμίζει αρκετά το Tokyo Ghoul. Δεν έχω δει το Tokyo Ghoul, οπότε βρήκα αρκετά ενδιαφέρον την ιστορία και το τρέιλερ του Devils Line. Η σειρά θα ξεκινήσει στις 7 Απριλίου.\nΓια το επόμενο δεν είμαι και τόσο σίγουρος. Λέγεται Mahou Shoujo Site και είναι η ιστορία της Aya Asagiri, μιας μαθήτριας όπου βιώνει bullying τόσο στο σχολείο, όσο και στο σπίτι. Καθώς ήταν στο ίντερνετ, ένας μυστηριώδης άντρας εμφανίζεται μέσα από μια ιστοσελίδα και της λέει ότι της έχει δώσει μαγικές δυνάμεις. Δεν είμαι και τόσο φαν του Mahou Shoujo genre, όμως το συγκεκριμένο φαίνεται ότι έχει αρκετά dark στοιχεία μέσα και βρίσκεται στην κατηγορία drama και αυτά με έκαναν να αποφασίσω να τη δω. Μετά το Madoka Magica φαίνεται ότι έχει γίνει αρκετά συνηθισμένο να βλέπουμε σκοτεινά στοιχεία στις ιστορίες των «μαγικών κοριτσιών». Ακόμη όμως δεν είμαι σίγουρος για αυτήν την σειρά, επίσης δεν με ενθουσιάζει η ποιότητα της εικόνας στο τρέιλερ, οπότε ίσως εγκαταλείψω αυτήν την σειρά εάν δεν με ικανοποιήσει και να τη δω στο μέλλον ολοκληρωμένη. Το anime θα έχει 12 επεισόδια και θα προβληθεί στις 7 Απριλίου.\nΆλλη μια σειρά που είναι υποψήφια να την εγκαταλείψω και να τη δω ολοκληρωμένη στο μέλλον εάν δεν με ικανοποιήσει, είναι αυτή του Persona 5 The Animation. Δεν έχω παίξει ποτέ το παιχνίδι, δεν έχω δει ούτε ένα επεισόδιο των περασμένων anime, οπότε δεν έχω ιδέα τι να περιμένω. Έχω την απορία όμως να μάθω και το τρέιλερ φάνηκε αρκετά υποσχόμενο, οπότε θα του δώσω μια ευκαιρία. Η σειρά θα έχει 24 επεισόδια και θα ξεκινήσει στις 8 Απριλίου.\nΣίγουρα απολαμβάνω την μουσική μου μέσα στα anime. Το ίδιο απολαμβάνω και τις όμορφες ιστορίες. Αυτά μου υποσχέθηκε το τρέιλερ του Piano no Mori. Είναι η ιστορία δύο αγοριών, ο ένας μεγαλωμένος με μουσική παιδεία και με μαθήματα πιάνου, ο άλλος παίζοντας στο εγκαταλειμμένο πιάνο του δάσους. Δεν ξέρω πως μπορεί να εξελιχθεί μια τέτοια υπόθεση, υποθέτω ότι θα έχει αργό ρυθμό και ελπίζω να έχει όμορφη μουσική. Κρατώ όμως πολλές επιφυλάξεις, καθώς αυτή η σειρά έχει τις δυνατότητες να γίνει ένα «διαμάντι», όμως έχει και πολλές πιθανότητες να περάσει αδιάφορη και να την εγκαταλείψω μέχρι να ολοκληρωθεί. Θα έχει 12 επεισόδια τα οποία ξεκινάνε στις 9 Απριλίου.\nΧαίρομαι που αυτήν την σεζόν έχω δύο σειρές που βασίζονται στη μουσική και για την συγκεκριμένη ξέρω ότι θα μου αρέσει! Δεν έχει να κάνει με το εάν θα είναι καλή η ιστορία ή όχι, περισσότερο έχει να κάνει με το γεγονός ότι το τρέιλερ υπόσχεται δυνατή μουσική! Το Caligula βασίζεται σε μουσικό βιντεοπαιχνίδι και η ιστορία αφορά την μ, ένα πρόγραμμα όπου θέλει να παρασύρει όσους ανθρώπους υποφέρουν στον πραγματικό κόσμο, σε έναν ψηφιακό, τον Mobius, προκειμένου να ξεχάσουν τα προβλήματα τους από τον πραγματικό κόσμο. Κάποιοι όμως δεν είναι ικανοποιημένοι που είναι εγκλωβισμένοι μέσα στον Mobius και σχηματίζουν την ομάδα «Going Home Club» και προσπαθούν να γυρίσουν πίσω. Η υπόθεση θυμίζει πολύ το Angel Beats!, πράγμα που είναι ένας λόγος παραπάνω για να αισθάνομαι ότι αυτή η σειρά θα μου αρέσει! Η σειρά θα ξεκινήσει στις 8 Απριλίου.\nΤελευταίο και δεν είναι καθόλου τυχαίο που το αναφέρω τελευταίο. Δεν ήμουν καθόλου σίγουρος για το εάν θέλω να προσθέσω τη συγκεκριμένη σειρά στη λίστα μου. Πρόκειται για το Sword Art Online Alternative: Gun Gale Online. Δεν είμαι από αυτούς που αντιπαθούν τη σειρά, δεν τρελαίνομαι κιόλας. Θεωρώ ότι είναι ΟΚ για να παρακολουθήσει κάποιος. Άρα, δεν θα την πρόσθετα ποτέ στη λίστα με τα anime που θα ήθελα να δω on-going, ιδίως όταν έχω ήδη τόσα πολλά στη λίστα μου. Όμως πρόκειται για ένα spinoff. Είναι διαφορετικό στούντιο παραγωγής, είναι μια εντελώς ξεχωριστή ιστορία και δεν υπάρχει κανένας Kirito. Από την άλλη, διαδραματίζεται στο Gun Gale (που σίγουρα δεν είναι τόσο ενδιαφέρον όσο ο κόσμος του Aincrad), η υπόθεση δεν είναι κάτι το ιδιαίτερο και δεν ενθουσιάζομαι με την moe, μικροσκοπική, κουνελοχαριτωμένη ροζ-ντυμένη πρωταγωνίστρια. Αποφάσισα ότι τελικά θα την παρακολουθήσω, αφού πρόκειται για spinoff όπου γράφτηκε από τον Keiichi Sigsawa, τον συγγραφέα του Light Novel του Kino’s Journey και έχω πραγματική περιέργεια να δω το αποτέλεσμα. Επίσης, ξέρω ότι δύσκολα θα εγκαταλείψω τη σειρά αυτή, αφού ξέρω ότι τουλάχιστον θα έχει αρκετά καλή δράση. Η σειρά ξεκινά στις 8 Απριλίου.\nΑυτές είναι οι επιλογές μου για την Άνοιξη του 2018. Για τα δικά μου δεδομένα, είναι πολλές, καθώς ο χρόνος μου λόγω δουλειάς είναι πολύ περιορισμένος και εκκρεμούν και τα υπόλοιπα anime που βλέπω. Γι’ αυτό και υπάρχουν και 3 σειρές όπου υπάρχει περίπτωση να εγκαταλείψω προκειμένου να τα ολοκληρώσω κάποια άλλη στιγμή, όπως ανέφερα παραπάνω. Σε γενικές γραμμές όμως, ανυπομονώ να ξεκινήσουν και είμαι ενθουσιασμένος με την ποσότητα των anime που βρήκα αυτή τη φορά! Έχω κι εγώ πραγματική απορία να δω πως θα ανταπεξέλθω με αυτά, αλλά και απορία να δω πως θα εξελιχθούν οι επιλογές μου. Είμαι ικανοποιημένος που ανάμεσα σε αυτά υπάρχουν και 2 anime μουσικής, αλλά φυσικά και το Steins;Gate 0, ενώ με άλλα θα κινηθώ για πρώτη φορά σε εντελώς άγνωστα εδάφη.\nΕάν θέλετε να μάθετε τις πρώτες μου εντυπώσεις για τις παραπάνω σειρές, καθώς και σχόλια, ακολουθήστε τη σελίδα μου στο Facebook!\naincrad, angel beats, anime, Aya Asagiri, black clover, Caligula, devils line, Fate/Apocrypha, first reaction, Girls Last Tour, going home club, Ito Junji: Collection, πρώτη αντίδραση, πρώτη εντύπωση, σεζόν 2018, τρειλερ, Keiichi Sigsawa, kinos journey, kirito, Kokkoku, light novel, made in abyss, Madoka Magica, mahou shoujo, Mahou Shoujo Site, Mahō Tsukai no Yome, Mahōtsukai no Yome, makise kurisu, mobius, okabe rintaru, ongoing anime, Persona 5 The Animation, Piano no Mori, rwby, SAO, sequel, steinsgate 0, Sword Art Online Alternative: Gun Gale Online, The Ancient Magus Bride, Tokyo Ghoul, trailer, Tsukasa Taira, violet evergarden, visual novel, White Fox, Yuuki Anzai


Οι Εταιρείες μας – mob – Tesco Group\nΟ όμιλος Tesco αποτελείται από πέντε εταιρίες που δραστηριοποιούνται σε 5 διαφορετικούς κλάδους.\nΑν και οι κλάδοι δραστηριοποίησης των εταιρειών μας είναι διαφορετικοί μεταξύ τους, όλες μας οι εταιρείες μοιράζονται τις ίδιες αξίες και το ίδιο όραμα. Στόχος μας είναι να προσθέτουμε αξία στους πελάτες μας κατανοώντας πλήρως τις ανάγκες τους και να τους προσφέρουμε τις βέλτιστες λύσεις.\nΑναζητούμε διαρκώς νέους τρόπους και μονοπάτια και πιστεύουμε ότι οι εταιρείες που θα κυριαρχήσουν τα επόμενα χρόνια είναι αυτές που είναι ανοικτές στις αλλαγές και προσαρμόζονται γρήγορα γύρω από αυτές.\nΗ Tesco Food Technologies, πρώην Tesco Engineering, είναι μια ελληνική εταιρεία τεχνολογίας τροφίμων. Δραστηριοποιείται από το 1963, προσφέροντας ολοκληρωμένες λύσεις συσκευασίας, ψύξης & επεξεργασίας αλλά και εργοστασιακού εξοπλισμού, ποιοτικού ελέγχου σε βιομηχανίες τροφίμων & ποτών. Η αφοσίωση της TFT στην εξέλιξη και στην τεχνολογία σε συνδυασμό με το πάθος για ποιότητα την έχουν φέρει στην πρώτη θέση στην προτίμηση των επαγγελματιών του χώρου των τροφίμων και των ποτών.\nH εταιρεία Inergion, πρώην Tesco Energy, δραστηριοποιείται στον κλάδο της ενέργειας, προσφέροντας ολοκληρωμένες λύσεις παραγωγής, διαχείρισης και αποθήκευσης ενέργειας, στην Ελλάδα και το εξωτερικό. H Inergion διαθέτει φωτοβολταϊκά και φωτοβολταϊκούς μετατροπείς ισχύος κορυφαίας ποιότητας, καθώς και ολοκληρωμένα συστήματα αποθήκευσης και διαχείρισης ενέργειας. Στόχος της εταιρείας είναι η μακροπρόθεσμη διασφάλιση της υψηλής απόδοσης των πελατών με την παροχή κορυφαίων λύσεων, υπηρεσιών και εξοπλισμού.\nΗ εταιρεία Sifnos House δραστηριοποιείται στον κλάδο του τουρισμού και της φιλοξενίας. Αποτελείται από 14 οικήματα υψηλών προδιαγραφών στις Καμάρες Σίφνου που συνδυάζουν την σπιτική άνεση με την πολυτέλεια ενός ξενοδοχείου. To Sifnos House χαρακτηρίζεται από τη λιτή κυκλαδίτικη αρχιτεκτονική η οποία είναι σε αρμονία με το τοπίο. Εκτός από τα καταλύματα, το Sifnos House διαθέτει και χώρο για θεραπείες σπα, κάνοντάς το ένα πραγματικό καταφύγιο χαλάρωσης και ευεξίας.\nΗ εταιρεία Tescosmetics δραστηριοποιείται στην εμπορία και διανομή επαγγελματικών καλλυντικών στην ελληνική αγορά. Αντιπροσωπεύει μια μεγάλη ποικιλία γνωστών brands,όπως Keratherapy, Ikoo-Brush, Leciel Paris, Uniq One και Orofluido. Στόχος της εταιρείας είναι, μέσω της εμπορίας και διανομής προϊόντων υψηλής ποιότητας να προσφέρει τη μέγιστη ικανοποίηση του καταναλωτικού κοινού που απευθύνεται και μέσω της συνεχής εκπαίδευσης και ανάπτυξης του προσωπικού να εξελίσεται διαρκώς.


Η επιστολή του Μητσοτάκη στον Πόντιο αστροναύτη που ταξιδεύει για πέμπτη φορά στο διάστημα - Dexi eXtrem\nHome / Πολιτική / Η επιστολή του Μητσοτάκη στον Πόντιο αστροναύτη που ταξιδεύει για πέμπτη φορά στο διάστημα\nΗ επιστολή του Μητσοτάκη στον Πόντιο αστροναύτη που ταξιδεύει για πέμπτη φορά στο διάστημα\n4/20/2017 02:37:00 μ.μ. 0\nΕπιστολή στον ομογενή κοσμοναύτη Θεόδωρο Γιουρτσίχιν –Γραμματικόπουλο ενόψει της πέμπτης συμμετοχής του σε αποστολή στο διάστημα, έστειλε ο πρόεδρος της ΝΔ Κυριάκος Μητσοτάκης.\nΟ Θεόδωρος Γιουρτσίχιν – Γραμματικόπουλος γεννήθηκε στη Γεωργία, είναι ποντιακής καταγωγής και δηλώνει περήφανος που έχει τις ρίζες του στη «μικρή, αλλά μεγάλη Ελλάδα». Σπούδασε στο Αεροπορικό Ινστιτούτο της Μόσχας και πραγματοποίησε το πρώτο ταξίδι του στο διάστημα το 2002. Έχει στο ενεργητικό του τέσσερα ταξίδια στο διάστημα.\nΈχει τιμηθεί με σειρά μεταλλείων, ανάμεσα στα οποία το μετάλλιο του «Ήρωα της Ρωσικής Ομοσπονδίας», το «Βραβείο της Φιλίας» και το «Μετάλλιο Διαστημικής Πτήσης της NASA». Σήμερα, ξεκινά το πέμπτο κατά σειρά ταξίδι του στο διάστημα.\nΣτην επιστολή του, ο Πρόεδρος της Νέας Δημοκρατίας αναφέρει:


Müllrose - Ενοικιαζόμενα για Διακοπές και Καταλύματα - Brandenburg, Γερμανία | Airbnb\nΕνοικιαζόμενοι χώροι για διακοπές στην τοποθεσία Müllrose\nMüllrose – Κορυφαία ενοικιαζόμενα για διακοπές\n“Αν ψάχνετε για μια αγαπημένη και ζεστή οικογένεια υποδοχής, αυτό είναι το μέρος για σας. Το σπίτι είναι πολύ καθαρό και όμορφα διακοσμημένο. Η αίθουσα μέσων με τον προβολέα συνιστάται ιδιαίτερα για ζεστά βράδια ή για ανεμιστήρες X Box. Αυτή η homestay μετατρέπει την ημέρα σε ένα happening με αγάπης προσοχής. Τα μικρά πράγματα είναι το αλάτι στη σούπα. Μπορούμε να προτείνουμε πλήρως το σπίτι και τους οικοδεσπότες. Οι επισκέπτες είναι πολύ σημαντικοί για αυτή την οικοδεσπότη οικογένεια και ανά πάσα στιγμή. Οδηγήστε εκεί και αφήστε τον εαυτό σας να εκπλαγείτε ...”\n“Η θέση του Antje βρίσκεται στο πιο όμορφο μέρος - με λίμνη μόλις λίγα μέτρα μακριά. Είχαμε μια φανταστική στιγμή πάνω από το νέο έτος. Ο Antje είναι ένας φιλικός και πολύ εξυπηρετικός οικοδεσπότης. Σίγουρα θα πάμε εκεί πάλι!”\nΔημοφιλείς παροχές σε ενοικιαζόμενα για διακοπές στην πόλη Müllrose\nΆλλα εξαιρετικά ενοικιαζόμενα για διακοπές στην τοποθεσία Müllrose\nSUPERHOSTΟλόκληρος ξενώνας4.98 (56)\nΟλόκληρο μπανγκαλόου4.91 (12)


Πολυτεχνείο, 14-17 Νοέμβρη 1973: Όταν 350 ονειροπόλοι-τυχοδιώκτες δημιούργησαν τη μεγαλύτερη ήττα του μεταπολεμικού εργατικού κινήματος | Gatouleas\n← Athens Polytechnic,14 to 17 November 1973: When 350 dreamer-adventurers created the biggest defeat of the postwar labour movement\nAtari Teenage Riot – Black Flags… Πάρε μια μαύρη σημαία και «παίξε» στο νέο τους βίντεο κλιπ →\nΔημοσιεύθηκε: 15 Νοεμβρίου, 2011 | Συντάκτης: gatouleas | Filed under: για μια αντικαπιταλιστική προταση στην κρίση | Tags: πολιτικη, αριστερα, ετερον εκατερον, strikes |11 Σχόλια\n11 Σχόλια on “Πολυτεχνείο, 14-17 Νοέμβρη 1973: Όταν 350 ονειροπόλοι-τυχοδιώκτες δημιούργησαν τη μεγαλύτερη ήττα του μεταπολεμικού εργατικού κινήματος”\n15 Νοεμβρίου, 2011 στο 1:48 μμ\nΚαταπληκτικό άρθρο. Εαν δεν έχεις κάποιο πρόβλημα, θα (προσπαθήσω) το κάνω μια μετάφραση στα Αγγλικά για να μπορέσουν να το εκτιμήσουν οι σύντροφοι παγκόσμια.\n15 Νοεμβρίου, 2011 στο 6:07 μμ\nΜε τιμούν τα καλά σου λόγια και η προσφορά σου. Αν το αποφασίσεις, τότε… φυσικά και καν` το κι εγώ θα σε βοηθήσω στην επιμέλεια.. τουλάχιστον.\n16 Νοεμβρίου, 2011 στο 2:32 μμ\nΕλπίζω να άκανα καλή δουλειά. Εαν δεις τίποτα που δεν μεταφράστηκε σωστά (μιάς και αρκετούς όρους δεν τους ήξερα) πες μου και θα το αλλάξω.\n16 Νοεμβρίου, 2011 στο 6:41 μμ\nΈχω πάθει πλάκα! Μέσα σε μια μέρα ρε θηρίο; Ένα μεγάλο ευχαριστώ.. Ελπίζω μέχρι το Σ/Κ να έχω κάνει ένα πρώτο χτένισμα…\nΠαραγματικά Dbo, απίστευτη και…. συγκινητική η δουλειά σου!\n16 Νοεμβρίου, 2011 στο 7:06 μμ\nΟ/Η tasos katintsaros λέει:\n15 Νοεμβρίου, 2011 στο 9:15 μμ\nΣτα όρια της… πρόκλησης πάντα οι τοποθετήσεις σου, σύντροφε. Παρά το ότι μάς «βρίζεις» ορισμένες φορές, να ξέρεις ότι όχι μόνο σε συμπαθούμε, αλλά «ταράζεις» και τη γραμμική πολλές φορές αντίληψή μας. Αυτό το κείμενο, πάντως, διεκδικεί πολλές δάφνες…\n16 Νοεμβρίου, 2011 στο 6:44 μμ\nσ. Τάσο τα καλά σου λόγια είναι στήριγμα για μένα.. και το ξέρεις πως γίνομαι σκληρός σε αυτούς που αγαπώ γιατί έχω απαιτήσεις! Ειδικα σε αυτους τους κρίσιμους καιρους..\nΟ/Η Athens Polytechnic, 14 to 17 November 1973: When 350 dreamer-adventurers created the biggest defeat of the postwar labour movement | A Division by Zer0 λέει:\n16 Νοεμβρίου, 2011 στο 2:29 μμ\n[…] below is a very thorough and interesting article on the Polytechnic occupation/uprising that was written by Gatouleas in Greek. It was so good that I decided to translate this to English […]\n16 Νοεμβρίου, 2011 στο 8:54 μμ\nΓατουλέα,μου θύμισες λίγο Matrix (ξέρεις ,το μπλέ ή το κόκκινο χάπι;Λήθη ή γνώση που οδηγεί στη δράση;) χαχαχαχαχα.Μου άρεσε η ανάλυση σου,μόνο να προσθέσω ότι η μεγάλη ήττα της Αριστεράς είναι τα Ιουλιανά και η (για τα ίδια αίτια)»αφασεία» στον κίνδυνο πραξικοπίματος και σοβαρής αντίστασης σε αυτή .Ακόμη δυστυχώς οι πολλές και διαφορετικές αδυναμίες των οργανώσεων που αποτελούσαν την επαναστατική αριστερά ,μετά την πτώση της χούντας, καθόρισαν αρνητικά την εξέλιξη που είχε η κατάσταση που ονομάζουμε Μεταπολίτευση.\nΟ/Η Αλκμήνη Ψιλοπούλου λέει:\n19 Νοεμβρίου, 2011 στο 1:52 μμ\nΦίλε μου Γατουλέα,κάτι πας να πεις αλλά τα έχεις πολύ μπερδεμένα μέσα στο κεφάλι σου, επειδή προφανώς δεν έχεις ζήσει άμεσα ή έμμεσα-από τους γονείς σου- εκείνα τα γεγονότα.\n1.Είναι αλήθεια ότι το Πολυτεχνείο οργανώθηκε από τις λεγόμενες αριστερίστικες οργανώσεις-ΑΑΣΠΕ, ΠΠΣΠ, ανεξάρτητοι- και ότι η επίσημη αριστερά απουσίαζε, χαρακτηρίζοντας την κατάληψη «αριστερίστικη» ενέργεια-«προβοκατόρικη» κατά την ΑΝΤΙΕΦΦΕ-ΚΝΕ-ΚΚΕ.\n2.Έχεις μπλέξει τα μπούτια σου γιατί τότε δεν υπήρχε ΣΥΡΙΖΑ, ούτε ΣΥΝ, παρά μόνο Ρήγας Φεραίος-οργάνωση νεολαίας του ΚΚΕεσωτ.-στην παρανομία, που έβγαζε μάλιστα τον παράνομο «Θούριο». Έχεις ακούσει τίποτα για όλα αυτά;;;\n3.Η ιστορία του Πολυτεχνείου δεν ήταν ουρανοκατέβατη αλλά προϊόν δύο χρόνων ζυμώσεων στις Φοιτητικές Επιτροπές Αγώνα και στις συνελεύσεις που γίνονταν στα «σκαλάκια» των σχολών.\n4. Η μεγάλη πλειοψηφία των φοιτητών που συμμετείχαν σε αυτές τις διαδικασίες δεν ήταν οργανωμένη πουθενά! Ούτε η ίδια η Δαμανάκη, αν θες να ξέρεις, δεν ήταν οργσανωμένη τότε!\n5. Οι πρωταγωνιστές των κινητοποιήσεων ήταν ελάχιστοι από το Ρήγα Φεραίο, και από την ΚΝΕ που πάλευε να στρατολογήσει φοιτητές από τους τοπικούς φοιτητικούς συλλόγους.\n6. Τότε έβγαιναν παράνομα περιοδικά πολιτικού προβληματισμού, υπήρχε οργασμός συζητήσεων και ζυμώσεων πολιτικού-πολιτιστικού περιεχομένου, πριν ακόμα από τη Νομική.\n7. Όλο αυτό δημιούργησε ένα καθαρά αυτόνομο κίνημα, ενώ έμπαινε κάθε τόσο το θέμα, ένοπλος αγώνας ή ειρηνικός αγώνας. Ο πρώτος που είχε πει «βία στη βία της εξουσίας» ήταν ο Τζουμάκας.\n8. Ένα μεγάλο μέρος από τους συμμετέχοντες στο Πολυτεχνείο ήταν ανεξάρτητοι και μεγάλο μέρος αναρχικοί, οι οποίοι έπαιρναν μέρος στις εργατικές συνελεύσεις.\nΤέλος όλα αυτά που λες περί επαναστατικού αγώνα κλπ.τότε ήταν εκτός. Κάθε εξέγερση είναι αυθόρμητη και ακηδεμόνευτη και λειτουργεί ως καταλύτης.\nΈχεις δίκηο στο ότι δεν παίζει ρόλο η «ωρίμανση» των συνθηκών, έτσι όπως την εννοούν τα παραδοσιακά κόμματα και οργανώσεις της αριστεράς και ότι ο υποκειμενικός παράγοντας, ακόμα και από μια κειοψηφία, είναι καθοριστικός για να ξεσπάσει μια εξέγερση.\nΑυτά και μπορώ να επανέλθω και με άλλα πολλά…\n20 Νοεμβρίου, 2011 στο 10:20 μμ\nΦίλη Αλκμήνη, δεν προσπάθησα να γράψω κάποιο χρονικό της εξέγερσης.. έχουν γραφτεί πάρα πολλά και δεν είμαι και ο πιο κατάλληλος για αυτή τη δουλειά. Μόνο μια οπτική έβαλα.. και μια κριτική ταυτόχρονα.\nΑκόμα κι εσύ στο σχόλιο σου προσπαθείς να μας πείσεις για το «μοναδικό», την «εξαίρεση», το «ανεπανάληπτο» των «ιδιαίτερων» συνθηκών του `73. Λυπάμαι, αλλά δεν «τσιμπάω».\nΣτις παρατηρήσεις σου περιγράφεις ένα κλίμα όπου «Η μεγάλη πλειοψηφία των φοιτητών που συμμετείχαν σε αυτές τις διαδικασίες δεν ήταν οργανωμένη πουθενά!».\nΕγώ έχω δυο απορίες..\n1)\tΑυτοί οι ανένταχτοι φοιτητές, ήταν «όλοι» οι φοιτητές δηλ. μερικές χιλιάδες ή μερικές δεκάδες πρωτοπόρων;\n2)\tΣτην υπόλοιπη κοινωνία επικρατούσε το ίδιο κλίμα; Δηλαδή έβγαινες στις λαϊκές, στα καφενεία, στα γήπεδα και ο «απλός λαός» κουβέντιαζε για τον «ένοπλο ή ειρηνικό αγώνα»;\nΑν προσπαθείς να πεις πως «όλος ο λαός, κουβέντιαζε για την ένοπλη ή ειρηνική εξέγερση», απλά θα διαφωνήσω με την μυθική εικόνα που μεταφέρεις.\nΑκόμα και το «όλοι οι φοιτητές κουβέντιαζαν για τον ένοπλο ή ειρηνικό αγώνα», δεν με πείθει. Ακόμα και στο Μάη του `68 υπάρχουν οι συντεταγμένοι συντηρητικοί φοιτητές. Δυσκολεύομαι να πειστώ πως η Χούντα και το δεξιό κράτος δεν είχε δικά της μικροαστικά φοιτητικά στρώματα. Απλά, όταν το κίνημα παίρνει μπρος ο πολιτικος οργασμος μιας Μαζικής Πολιτικής αλλά Μειοψηφικής (πάντα) Ηγεσίας, δίνει το «κλίμα».. περιθωριοποιεί τις σιωπηλες πλειοψηφίες.. και καλά κάνει!\nΔεν αποδεχομαι, λοιπόν, πως είτε το «γενικό κλίμα» είτε οι «ζυμώσεις της Επιτροπών Αγώνα Φοιτητων» μετέτρεψαν σε ανένταχτους, μεν, αλλά κομμουνιστές δε ΟΛΟΥΣ τους φοιτητές των ελληνικών πανεπιστημίων…\nΘα συμφωνήσω απόλυτα με το σημείο 6. Πράγματι, πρέπει να γινόταν «οργασμός πολιτικών συζητήσεων» από κάθε κόμμα και ομάδα.\nΑυτό είναι που λείπει σήμερα..\nΟργανώσεις, κόμματα και ομαδες που να ξαναβάλουν τη θεωρία και την ταχτική\n«για να ξαναεισβάλλουν οι μάζες στο προσκήνιο»..\nΥΓ. Στο κόμματα και οργανωσεις της αριστεράς ανέφερα το ΚΚΕες σαν το τότε ΣΥΡΙΖΑ. Ξερω πολύ καλα την πολιτική γεωγραφία της εποχης, αλλά δεν έχει κανένα ενδιαφέρον σε κάποιον κάτω των 35 χρονών να απαριθμούνται τα «ΠΑΚ», «Ρήγας», «ΑΑΣΠΕ», «ΣΕΠ» κλπ Ακόμα και ο Τζουμάκας θα μπορούσε να ισχυριστεί πως και το ΠΑΚ δεν ήταν ΠΑΣΟΚ. Έκανα μια συνειδητή παραχάραξη, γιατί μετα από 38 χρόνια οι ίδιες πολιτικές δυνάμεις (της σταλινικής και ευρωκομμουνιστικής παράδοσης) συνεχίζουν να βαδίζουν στις ίδιες παραδόσεις.. αυτές του πολιτικού συμβιβασμού, της προβοκατορολογίας και του κοινοβουλευτισμού. Έκρινα πιο σημαντικό να τονίσω τις πολιτικές ομοιότητες παρά να βοηθήσω να ξεπλυθούν οι ιστορικές αναφορές. Και να υπενθυμίσω σε κάποιους όψιμους νομιμόφρονες πολιτικούς της αντικαπιταλιστικης αριστεράς, ποιες είναι οι πολιτικές ρίζες που έχουν εγκαταλείψει.\nΜην κολλάς σε ονόματα… η ουσία έχει σημασία..